Pakar sokong RUU KPTM, cegah golongan muda terjebak vape dan rokok

0

BANGI, Ahad –
Tindakan kerajaan untuk membentang semula semua Rang Undang-Undang (RUU) Kawalan Produk Tembakau dan Merokok 2022 (KPTM) bersama dengan Dasar Generasi Penamat (GEG) dilihat sebagai satu langkah yang tepat dalam melindungi semula generasi muda di negara ini.

Ia mengambil kira peningkatan yang mendadak terhadap permintaan produk tembakau oleh golongan belia telah membimbangkan pelbagai pihak.

Menurut Pakar Perunding Kesihatan Awam, Prof Datuk Dr Lokman Hakim Sulaiman, tabiat pengambilan bahan tembakau dalam kalangan belia makin membimbangkan

Pakar Perunding Kesihatan Awam, Prof Datuk Dr Lokman Hakim Sulaiman, amat menyambut baik tindakan kerajaan untuk mula membentangkan RUU KPTM bersama GEG dalam mengawal semula produk yang kian menjadi kegilaan dan permintaan yang tinggi oleh golongan remaja dan kanak-kanak.

Menurutnya, apabila RUU KPTM ini mula diaplikasikan ia mampu mengekang konflik mengenai kawalan tembakau dan penggunaan vape dalam kalangan rakyat di negara ini.

Artikel berkaitan

PN tidak mampu tawan Pulau Pinang

Persoal Kekayaan Azam Baki Yang Tidak Diambil Peduli

100 Jemaah Umrah Malaysia Dikuarantin Di Makkah

Cadangan perluas visa ketibaan boleh gugat keselamatan negara

Calon anak beranak bukan isu baharu – Bibi Sharliza

Dalam pada itu, Dr Lokman turut berkata RUU berkenaan amat penting dari sudut penyediaan peruntukan serta peraturan dalam mengawal semula penjualan serta penggunaan produk tembakau menerusi aspek keselamatan peranti, pengiklanan dan promosi.

Justeru, vape atau lebih dikenali sebagai sebagai rokok elektronik turut dikatakan tidak mempunyai sebarang permit yang sah di bawah undang-undang negara.

Kerajaan menyokong ikhtiar GEG demi mengekang tabiat belia muda terhadap vape dan rokok

Sebelum ini, Perdana Menteri, Datuk Seri Anwar Ibrahim mengumumkan kerajaan menyokong ikhtiar dalam membentangkan RUU KPTM bersama GEG sebagai usaha memperkukuh kawalan tembakau dan melindungi golongan belia serta muda daripada tabiat merokok serta vape.

Tindakan melindungi golongan muda daripada tabiat produk tembakau berkenaan dilakukan apabila, bekas Menteri Kesihatan, Khairy Jamaluddin membentangkan RUU KPTM untuk bacaan kali pertama dan kedua, namun ia terpaksa ditangguhkan susulan pembubaran Parlimen pada 10 Oktober lalu.


Cukai barangan mewah : beg dan jam tangan mewah antara tersenarai

0

BANGI, Isnin – Senarai barangan mewah yang akan dikenakan cukai seperti yang dicadangkan dalam Belanjawan 2023 sedang diperhalusi.

Timbalan Menteri Kewangan, Steven Sim berkata, kerajaan masih memperhalusi definisi barangan mewah serta kadar dan perlindungan sebelum mengumumkannya sewajarnya.

Beliau mengulangi bahawa Cukai Barang Mewah, yang dicadangkan Perdana Menteri, Datuk Seri Anwar Ibrahim ketika membentangkan Belanjawan 2023 pada Jumaat, akan dilaksanakan tahun ini.

“Beg tangan mewah dan jam tangan mewah adalah beberapa contoh. Tunggu pengumuman. Kami sedang mengusahakan garis masa,” katanya seperti dilapor New Straits Times.

Ditanya sama ada barangan mewah itu juga terdiri daripada pakaian mewah, dompet, kereta sport, basikal mewah dan juga barang kemas, Sim berkata, semua butirannya sedang diperhalusi.

Terdahulu, Anwar yang juga Menteri Kewangan berkata, kerajaan mahu mengambil pendekatan yang lebih progresif sebagai langkah baharu untuk meluaskan asas cukai kepada mereka yang berkemampuan.

Cadangan itu, bagaimanapun, telah menimbulkan kebimbangan daripada pemain industri pelancongan, dengan ramai yang bimbang ia akan melumpuhkan daya tarikan negara sebagai pusat membeli-belah pelancong.

Presiden Persatuan Peruncit Malaysia, Datuk Andrew Lim berkata, cukai sebegitu hanya akan memudaratkan industri pelancongan memandangkan negara terpaksa berhadapan dengan saingan kuat daripada negara jiran.

“Kerajaan sepatutnya membantu peruncit dan industri pelancongan untuk menarik lebih ramai pelancong dengan kuasa perbelanjaan untuk merangsang ekonomi Malaysia,” kata Lim.

Ia juga dilaporkan bahawa aktiviti membeli-belah oleh pelancong antarabangsa merupakan sumber pendapatan utama negara, menyumbang 33 peratus daripada RM86.1 bilion dalam penerimaan pelancongan pada 2019.  – ISMAWEB


Datuk Dr. Zulkapli – Ketua Pengarah Perkhidmatan Awam yang baharu

0

BANGI, Isnin –  Sejak jawatan  Ketua Pengarah Perkhidmatan Awam (KPPA) kosong dari Disember lalu, kini jawatan itu diisi  kembali oleh Datuk Dr Zulkapli Mohamad.

Pelantikan Datuk Dr Zulkapli, 58, yang sudah berkhidmat selama 31 tahun dalam perkhidmatan awam itu diumumkan oleh Ketua Setiausaha Negara, Tan Sri Mohd Zuki Ali.

Mohd Zuki dalam satu kenyataan media memaklumkan, pelantikan Zulkapli mendapat perkenan Yang di-Pertuan Agong dan ia berkuat kuasa hari ini.

Zulkapli berkelulusan Ijazah Sarjana Muda Sains Sosial (Kepujian) dari Universiti Sains Malaysia (USM), selain Ijazah Sarjana Pembangunan Antarabangsa dari University of Japan dan Ijazah Doktor Falsafah (PhD) dalam bidang Ekonomi (Kewangan Antarabangsa) dari Universiti Meiji di Jepun.

Beliau mula berkhidmat dalam perkhidmatan awam dengan jawatan pertama disandang sebagai Penolong Setiausaha di Bahagian Latihan di Jabatan Perkhidmatan Awam (JPA) pada 1 Disember 1992.

Mohd Zuki berkata, pelantikan Zulkapli berdasarkan pengalaman luas beliau dalam pelbagai bidang termasuk dasar, pengurusan dan perkhidmatan, serta pembangunan modal insan.

“Beliau juga pernah berkhidmat sebagai Timbalan Ketua Pengarah Perkhidmatan Awam (Pembangunan) di JPA, selain Ketua Pegawai Eksekutif (CEO) di SWCorp dan Setiausaha Persekutuan Sabah.

“Saya yakin dengan pengetahuan dan kredibiliti dimiliki, beliau mampu menggalas amanah dan tanggungjawab dalam menyokong usaha serta memastikan pembaharuan sektor awam selari dengan aspirasi Malaysia MADANi,” katanya.

Jawatan KPPA kosong selepas perkhidmatan Datuk Seri Mohd Shafiq Abdullah ditamatkan berkuat kuasa 12 Disember tahun lalu.

Ia susulan insiden kontroversi di antara Mohd Shafiq dengan pegawai Jabatan Imigresen di Lapangan Terbang Antarabangsa Kuala Lumpur (KLIA) pada 3 Ogos lalu.


Annuar Musa sedia sertai mana-mana parti

0

BANGI, Isnin – Bekas Ketua UMNO Bahagian Ketereh, Tan Sri Annuar Musa bersedia untuk menyertai mana-mana parti politik yang sudi menerimanya sebagai ahli biasa.

Jelasnya, keputusan itu dibuat selepas berehat selama tiga bulan daripada insiden pemecatan parti yang disertainya sebelum ini.

“Sejak tahun 1979 (43 tahun lalu), saya menjadi ahli parti politik tertentu dan berkhidmat kepadanya, sehinggalah saya dibuang daripada parti tersebut Disember lalu.

“Kini sudah tiga bulan saya tidak berparti. Masa tersebut saya gunakan untuk bermuhasabah dan memerhatikan arus dan pola politik negara.

“Tiba masanya untuk saya memikirkan secara serius untuk kembali semula meneruskan perjuangan politik secara berparti,” katanya menerusi hantaran di Facebook pada Isnin.

Artikel berkaitan

MRSM berbayar tidak guna wang kerajaan – Ahmad Zahid

Lantikan politik pengarah GLC lemahkan peluang menang PRN

DAP Heret Kedah Ke Mahkamah

Sekat peruntukan pembangkang, jawab di akhirat – Shahidan

Filem berbaur lucah: FINAS boleh batal lesen jika ada kecurangan, fraud atau keburukan akhlak

Bagaimanapun katanya, dalam tempoh tersebut, beliau banyak memanfaatkan masanya dengan bermuhasabah diri sambil melihat perkembangan arus politik masa kini.

Tambah Annuar, beliau mahu memilih parti yang sesuai dengan jiwa perjuangannya, khususnya berjuang dalam menegakkan syiar agama serta membela bangsa dan negara.

“Semoga ada parti yang sudi menerima saya untuk berkhidmat sebagai ahli biasa mereka. Kepada ALLAH saya berserah,” katanya.

Pada 9 Disember 2022, Annuar dipecat daripada UMNO susulan daripada keputusan mesyuarat Majlis Kerja Tertinggi (MKT) UMNO.

MKT melucutkan keahlian terhadap Annuar termasuk bekas Ketua Wanita UMNO Maran, Datin Seri Fatimah Kassim dan bekas Ketua Wanita UMNO Arau, Datin Seri Shamsiah Yassin mengikut Fasal 10.6 Perlembagaan UMNO, selepas mereka melanggar Fasal 20.9 perlembagaan parti serta perkara berkaitan tata etika ahli.


Belanjawan 2023 : Jimat-cermat, tiada cadangan tangani isu kenaikan harga – Pakar

0

BANGI, Isnin –
Belanjawan 2023 yang dibentangkan Perdana Menteri, Datuk Seri Anwar Ibrahim pada Jumaat lalu secara dasarnya cuba memenuhi segala slogannya iaitu menoktahkan kadar miskin tegar dan golongan yang memerlukan.

Bagaimanapun, Pakar Ekonomi, Profesor Emeritus Dr Barjoyai Bardai berpendapat belanjawan kali ini dilihat tiada sebarang usaha umum digariskan dalam mendepani isu kenaikan harga barang di negara.

Prof Barjoyai berkata, negara perlu ada solusi yang spesifik dalam menangani semula kenaikan harga

Menurut Prof Barjoyai Bardai, belanjawan yang dibentuk kali ini sememangnya memenuhi kriteria dalam memberi pertolongan kepada kumpulan yang memerlukan, kerana jumlah subsidi dan bantuan dilihat makin bertambah berbanding belanjawan yang dibentangkan oleh Menteri Kewangan dahulu.

Kerajaan lebih tegas dalam mengawal kewangan negara.

Artikel berkaitan

Tujuh bulan selepas kerjasama, Amirudin yakin dengan kerajaan PH-BN

Cetak nama Allah pada rekaan fesyen, gerakan terancang hina Islam

Barisan Exco Melaka baharu akan dibentuk dalam 48 jam

Senarai calon DAP tidak dipersetujui ahli, ditentukan diktator

Banjir – Johor dapat peruntukan tambahan RM150juta

Tambah beliau, kerajaan turut tidak mengemukakan sebarang spesifik cadangan dan usaha yang dapat mengawal kenaikan harga di negara ini.

Sektor TVET perlu diketengahkan sepenuhnya kerana ia merupakan lubuk utama kemahiran teknikal negara dapat dipertingkatkan

Dalam pada itu, Prof Barjoyai turut mengulas mengenai  danaan Transformasi Pendidikan dan Latihan Teknikal dan Vokasional (TVET) yang didapati kurang diberikan oleh kerajaan pada kali ini serta ia dilihat sebagai  langkah menjerat golongan kelas pertengahan.

Katanya ini kerananya, daripada jumlah 10 juta pekerja yang sewajarnya memperoleh peruntukan latihan dan kemahiran TVET, pada kali ini  tidak mendapat peluang itu.

Justeru, pada rombakan TVET yang lalu hanya 8 ribu orang sahaja yang mempunyai peluang serta sasaran sebagai pelatih program TVET berkenaan.

Terdahulu, Perdana Menteri, Datuk Seri Anwar Ibrahim membentangkan Belanjawan 2023 berjumlah RM388.1 billion, dengan anggaran perbelanjaan mengurus sebanyak RM289.1 billion dan RM99 bilion untuk pembangunan.

Belanjawan yang disemak semula ini RM15.8 bilion lebih tinggi daripada bajet RM 372.3 bilion yang dibentangkan pentadbiran Ismail Sabri Yaakob.


Gaji penjawat awam naik boleh tingkatkan defisit negara – Anwar

0

BANGI, Isnin- Penjawat awam diminta bersabar dan memberi peluang kepada kerajaan untuk mengukuhkan ekonomi negara terlebih dahulu sebelum isu membabitkan mereka, meliputi kos sara hidup, dapat ditangani.

Perdana Menteri, Datuk Seri Anwar Ibrahim berkata, negara ketika ini berdepan hutang mencecah RM1.5 trilion dan defisit pada 5.6 peratus.

Justeru buat masa ini, beliau menjelaskan, kerajaan tidak boleh bersetuju dengan desakan CUEPACS, termasuk berhubung kenaikan gaji penjawat awam kerana ia akan meningkatkan defisit negara.

“CUEPACS minta kaji semula gaji (penjawat awam) supaya ditambah. Saya setuju pada prinsipnya tetapi saya terangkan mengenai pendekatan yang dilakukan sebelumnya.

“Apa masalah kita? Kita hutang RM1.5 trilion dan defisit 5.6 peratus. Kalau kita menambah gaji, defisit akan menjadi 6.5 peratus… tiada orang hendak datang melabur di negara ini kerana tidak yakin ada kekuatan tekad politik untuk mengurus negara dengan baik.

Artikel berkaitan

Varian BA.5.2, BF.7 dikesan pada Mac, Ogos tahun lalu

Gerakan Tanah Air tiada kerjasama dengan mana-mana parti untuk PRN

KDN warta larangan penerbitan berunsurkan LGBTQ+ jam Swatch

MALAYSIA BUKAN NEGARA YANG SIHAT

Gesaan Kepada Semua Pemegang Taruh Politik Tanah Air

“Jadi, sabarlah sekejap,” katanya kepada pemberita selepas menyampaikan ucaptama pada Forum Antarabangsa Mengenai Islam dan Islamofobia: Ke Arah yang Bermakna Penglibatan Melalui Pendekatan Madani, di Putrajaya hari ini.

CUEPACS dalam reaksinya mengenai Belanjawan 2023 yang dibentangkan Anwar, Jumaat lalu, dilihat tidak mampu menyelesaikan masalah tekanan kos sara hidup yang dihadapi penjawat awam.

Presiden CUEPACS, Datuk Adnan Mat ketika mengulas mengenai Belanjawan 2023 dalam satu kenyataan, berpandangan tiada sebarang komitmen diberikan kerajaan untuk menilai semula sistem saraan baharu perkhidmatan awam melalui model gaji dan upah yang mampu meningkatkan pendapatan penjawat awam supaya lebih baik berbanding peningkatan kos sara hidup.

Melalui Belanjawan 2023, kerajaan menyalurkan
Bantuan Khas Kewangan Aidilfitri
 RM700 kepada semua penjawat awam Gred 56 ke bawah, termasuk lantikan kontrak, manakala RM350 akan disalurkan kepada pesara kerajaan dengan bayaran dibuat pada April 2023.


Kerajaan komited tingkatkan kualiti perkhidmatan air dan pembetungan negara

0

BANGI, Isnin –
Kementerian Sumber Asli, Alam Sekitar dan Perubahan Iklim (NRECC) komited untuk meningkatkan kualiti perkhidmatan air dan pembentungan negara selaras dengan Matlamat Pembangunan Lestari Ke-6 (SDG 6) untuk memastikan akses air bersih dan sanitasi untuk semua.

Menterinya, Nik Nazmi Nik Ahmad berkata, projek perintis penyelidikan dan pembangunan (R&D) semula bi-produk pembentungan yang dilakukan Jabatan Perkhidmatan Pembentungan (JPP) dan Indah Water Konsortium Sdn Bhd (IWK) ini berpotensi mengurangkan kadar pelepasan karbon sebanyak 2% setahun.

“Dalam hal ini, saya amat gembira melihat pencapaian dan penghasilan produk inovasi yang dihasilkan oleh IWK ini yang bukan hanya mampu menyumbang kepada kelestarian alam sekitar tetapi juga mampu menjana penjanaan ekonomi daripada sektor air dan pembentungan,” katanya
 dalam ucapannya ketika lawatan kerja loji perintis memproses biopepejal kepada baja pelet sebagai baja organik untuk tanaman lanskap dan tanaman bukan makanan di Loji Rawatan Kumbahan Serantau, Jalan Chan Chin Mooi, Kuala Lumpur.

Artikel berkaitan

Pertubuhan Perpaduan Ummah Bukan Nak Lawan Muafakat Nasional –  Shahidan

BN Umum Tidak Letak Calon Dalam PRN Sarawak

Kenaikan Harga Sayur Sehingga 100 Peratus, Namun Dijangka Bersifat Sementara

Timbalan Presiden AMANAH, Salahuddin Ayub meninggal dunia

Tun Mahathir beri bayangan sertai PUTRA

Tambahnya, beliau juga yakin biopepejal dan biofluen merupakan dua bi-produk utama daripada hasil rawatan kumbahan yang mempunyai potensi besar untuk dikomersialkan.

Dalam pada itu, Nik Nazmi berkata, walaupun Malaysia hanya menyumbang sebanyak 0.69 peratus kepada pelepasan karbon global, namun kerajaan tetap komited untuk merealisasikan aspirasi pelepasan GHG sifar bersih selain mengimbangi keperluan sosioekonomi.

NRECC juga menyokong penuh inisiatif baharu dalam bidang teknologi hijau selaras dengan usaha kerajaan melaksanakan segala pelan yang dirancang kerajaan.

Pihaknya juga bangga melihat pencapaian dan penghasilan produk inovasi yang dihasilkan oleh JPP dan IWK melalui inisiatif penggunaan semula biopepejal daripada rawatan air kumbahan bagi tujuan pembangunan baja organik tanaman bukan makanan.

“Pemilihan syarikat IWK untuk menerajui projek penyelidikan dan pembangunan semula bi-produk sisa kumbahan ini sangat tepat memandangkan pengalaman dan kepakaran teknikal yang dimiliki IWK sebagai peneraju kepada industri pembetungan negara.

“Saya juga ingin mengucapkan syabas dan tahniah kepada pihak Koperasi Kebuniti Selangor Berhad (Kobuniti) yang diterajui oleh Tan Sri Abu Kassim Mohamed, dan para pasukan penyelidik bersama daripada Universiti Teknologi Mara (UiTM) dan Universiti Putra Malaysia (UPM), atas usahasama yang telah dijalinkan dalam meluaskan kolaborasi dengan pihak JPP dan IWK untuk mengembangkan lagi manfaat daripada inovasi baharu ini,” katanya lagi.

Dalam pada itu, beliau bersyukur kajian penyelidikan dan pembangunan berskala komersil yang dibiayai melalui dana yang diperuntukkan di bawah Akaun Amanah Membangun dan Menaiktaraf Sistem Pembetungan Untuk Pembangunan Baharu (SCC JPP) ini telah mencapai tahap yang sangat membanggakan.


Malaysia mohon Arab Saudi tambah kuota haji kepada 31,950 jemaah

0

BANGI, Isnin – Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar menzahirkan hasrat kepada kerajaan Arab Saudi supaya kuota haji ditambah kepada 31 ribu 950 jemaah pada tahun depan.

Beliau berkata, ia selaras
dengan pertambahan jumlah penduduk negara mengikut Prospektus Populasi 2019 yang dikeluarkan Pertubuhan Bangsa-Bangsa Bersatu (PBB), iaitu seramai 31 perpuluhan 9-5 juta orang.

“Jabatan Perdana Menteri juga telah mengadakan perbincangan dan mengutarakan hasrat Malaysia untuk penambahan kouta haji rasmi kepada 31,950., pada tahun hadapan dan insya Allah sepertim mana dalam perbincangan Tuan Yang Terutama bakal memberikan komitmen untuk memberikan pertimbangan yang sewajarnya atas permohonan ini.” – DATUK DR MOHD NA’IM MOKHTAR/ Menteri di Jabatan Perdana Menteri (Hal Ehwal Agama)

Sebelum ini media melaporkan kerajaan Arab Saudi memberi kuota 31,600 jemaah haji kepada Malaysia tahun ini.

Dalam perkembangan lain, beliau berkata, pihaknya juga bercadang meningkatkan jumlah penerbangan daripada 49 kali seminggu kepada 70 kali seminggu dari Kuala Lumpur ke Arab Saudi.

Artikel berkaitan

Johari Ghani dilantik ketua pasukan bertindak 1MDB

Parti Politik, Calon Hati-Hati Guna Media Sosial

Pemeriksaan kenderaan tidak lagi eksklusif kepada Puspakom

Kerajaan tidak membenarkan sistem beraja diperolok

Buluh lemang sumber pendapatan Shafie di Raub

Selain itu, satu program aplikasi baharu dikenali sebagai ‘Nusuk’ dalam bahasa Melayu, juga sudah diperkenal bagi memudahkan rakyat Malaysia mendapatkan maklumat berkaitan ibadah haji dan umrah, visa, kebenaran raudah dan sebagainya.


Malaysia tekad tangani isu Islamofobia melalui hubungan diplomasi

0

BANGI, Isnin –
Kementerian Luar Negeri akan memperjuangkan hak umat Islam di peringkat antarabangsa termasuk menangani isu Islamofobia melalui wadah diplomasi dua hala, pelbagai hala dan serantau.

Timbalan Menteri Luar, Datuk Mohamad Alamin berkata, isu berkenaan termasuk mengenai kebajikan rakyat Palestin dan etnik Rohingya yang sejajar dengan Malaysia Madani.

“Sejajar dengan Malaysia Madani yang menekankan kesejahteraan insan dan keadilan sosial.

“Kementerian ini akan memperjuang dan menangani pelbagai cabaran antarabangsa melalui wadah diplomasi dua hala pelbagai hala mahupun serantau dalam mengetengahkan perjuangan hak-hak golongan tertindas termasuk rakyat palestin dan rohingya, islamophobia perubahan iklim, keterjaminan makanan dan perang perdagangan,” katanya pada sidang Dewan Rakyat pagi tadi.

Mohamad Alamin
 ketika menjawab soalan Datuk Seri Ronald Kiandee (PN-Beluran) pada sidang Dewan Rakyat pagi tadi.

Tambah beliau, usaha itu antaranya dilaksanakan melalui sesi dialog, komunikasi dan penekanan falsafah hidup bersama.

Katanya lagi, pelaksanaan dasar luar negeri yang berkesan juga mampu menjadi pemangkin kepada ekonomi berdaya maju dan mampan sejajar dengan Malaysia Madani.

Menurut Mohamad Alamin, contohnya baru-baru ini Menteri Luar, Datuk Seri Dr Zambry Abdul Kadir juga mengadakan lawatan rasmi di Arab Saudi dan mengambil kesempatan bertukar pandangan mengenai sentimen anti Islam di sesetengah tempat sejak kebelakangan ini.

Dalam pada itu, beliau turut memaklumkan pendirian Malaysia yang tidak akan mencampuri masalah negeri lain dengan mengambil sikap berhati-hati, sekali gus tidak akan memihak kepada mana-mana kuasa besar sama ada China atau Amerika Syarikat (AS) dalam persaingan mereka termasuk isu di Laut China Selatan.

Beliau berkata demikian bagi menjawab soalan Datuk Seri Ronald Kiandee (PN-Beluran) yang meminta Menteri Luar Negeri menyatakan apakah kerangka dasar luar Malaysia yang terkini mengambil kira perkembangan geopolitik semasa.


Paderi terkemuka Amerika Syarikat memeluk Islam

0

BANGI, Isnin – “Saya telah tertarik dengan Islam sejak beberapa dekad lalu dan setelah itu saya telah memutuskan untuk mengambil keputusan ini”.

Demikian pengakuan Said Abdul Latif
 atau nama dulunya Hilarion Heagy, seorang paderi terkenal Amerika Syarikat (AS) daripada Gereja Katolik Timur, yang memeluk Islam.

Heaguy dalam pendedahannya itu berkata keputusannya untuk memeluk Islam sebagai “kembali kepada Islam” dan  “pulang ke tempat kediaman”.

Describing his conversion to Islam like "coming home."
An accurate description of his feelings, as he prepares himself for an important stage in his life. Hilarion Heagy or Said Abdul Latif, the most prominent Catholic priest in USA.
May Allah help him to be steadfast upon Islam.
pic.twitter.com/kmGrawUwkj

— د.عـبدالله العـمـادي (@Abdulla_Alamadi)
February 27, 2023

Heagy, seorang bekas paderi yang tinggal di California itu sebelumnya adalah seorang pengikut Kristian Ortodoks Rusia.

Beliau kemudiannya menyertai Gereja Ortodoks Antioch pada 2003 dan setelah itu bertukar kepada Gereja Katolik Timur.

Beliau telah menamatkan pengajian di Holy Resurrection Monastry di Wincousin sebelum menjadi paderi Katolik Byzantine dan baru-baru ini telah membuat pengumuman untuk membuka Biara Kristian Timur di California.

Menurutnya lagi, dalam usaha untuk melafaz syahadah kepada Tuhan Yang Satu, tindakan fizikal perlu diambil dan ianya hendaklah tersusun bagi memastikan perkara tersebut terjadi, seseorang itu tidak dapat secara terbuka menjadi seorang paderi, dan secara rahsia menjadi seorang Muslim.

Heaguy dalam pendedahannya itu berkata keputusannya untuk memeluk Islam sebagai “kembali kepada Islam” setelah bertahun-tahun mengkaji tentang Islam.

Pengislamannya tidak digembar-gemburkan kecuali didedahkan dalam hantaran blog beliau pada 2020 yang membawanya lebih dekat untuk mendalami Islam.

Said memetik surah al Araf ayat 172 dan yakin Islam adalah agama yang benar.

Di media sosial umat Islam menyambut  penghijrahan beliau.

Allahu Akbar ☝

Hilarion Heagy,a former Catholic priest announced that he reverted to Islam..

He uploaded a blog post of his journey to Islam
Under his new Muslim name,Said Abdul Latif
May Allah keep him steadfast and firm upon the deen

Subhan’Allah ❤❤❤
pic.twitter.com/X3sGUruof4

— NASIMA BEGUM (@NASIMABEGUMs)
February 25, 2023


Penjawat awam paling ramai terlibat rasuah di Selangor – SPRM

0

BANGI, Isnin- Pengarah Suruhanjaya Pencegahan Rasuah Malaysia (SPRM) Selangor, Datuk Alias Salim mendedahkan penjawat awam antara golongan yang paling ramai ditahan daripada hasil operasi tangkapan agensi itu.

Jelasnya, jumlah daripada 314 tangkapan yang dilakukan sepanjang tempoh itu, 170 daripadanya merupakan penjawat awam.

Alias Salim berkata, hasil 84 tangkapan yang dijalankan oleh pihaknya sebelum ini telah membabitkan 50 orang awam dan lima daripadanya adalah ahli politik dan individu dari syarikat berkaitan kerajaan (GLC) serta pekerja swasta.

Artikel berkaitan

Isu agihan kerusi PN di enam negeri selesai 95 peratus

4,726 Miskin Tegar Di Johor, Melayu Paling Tinggi

Abu Zahar Kesal Tindakan Enam Anggota LPPR

Pertama Kali BN, PH Kelantan duduk semeja

Peralihan kuasa satu perkara biasa – Sri Acryl

Selain itu, beliau menyatakan pada tahun 2022 merupakan tahun yang mempunyai rekod tangkapan tertinggi dengan hasil 72 orang dan diikuti 66 pada 2018 serta  63 pada 2021.

“Hasil tangkapan itu, SPRM Selangor membuka 269 kertas siasatan berkaitan kes rasuah dengan 135 pertuduhan di mahkamah.” – DATUK ALIAS SALIM/ Pengarah SPRM Selangor

Sehubungan itu, beliau menjelaskan SPRM Selangor telah membuka sebanyak 269 kertas siasatan berkaitan kes rasuah diikuti dengan 135 pertuduhan di mahkamah.

Tambah beliau, pada tahun 2020 pula direkodkan sebagai jumlah pembukaan kertas siasatan yang tertinggi dalam tempoh lima tahun iaitu sebanyak 64 kertas siasatan, diikuti dengan 2019 sebanyak 57 dan 2020 pula adalah sebanyak 50.

Dalam tahun 2020 juga, SPRM Selangor telah menerima 1,764 makluman, terdiri daripada kesalahan rasuah, penyelewengan dan salah guna kuasa.

Sehubungan itu, pihaknya memaklumkan operasi pencegahan rasuah berkenaan dijalankan berdasarkan pemeriksaan ke atas amalan, sistem serta prosedur sektor awam dan swasta bagi mengenal pasti kelemahan yang boleh membuka ruang dan peluang rasuah di negara ini.


Polis percepat siasatan pelajar kecam soalan Sejarah SPM

0

BANGI, Isnin –
Tindakan yang diambil oleh pihak Polis Daerah Hulu Selangor berkenaan video dua orang pelajar yang tular kerana tidak puas hati dengan soalan peperiksaan Sijil Pelajaran Malaysia (SPM) adalah berlandaskan peruntukan undang-undang.

Ketua Polis Daerah Hulu Selangor, Superintendent Suffian Abdullah berkata, polis memberi jaminan untuk mempercepatkan siasatan kes ini kerana ia melibatkan pelajar sekolah selepas dikecam oleh NGO, Lawyers for Liberty (LFL).

“Tahanan reman selama dua hari dibuat bagi merakam keterangan pelajar yang terlibat dengan lebih teliti,” SUPT SUFFIAN ABDULLAH / Ketua Polis Daerah Hulu Selangor

Menurut
kenyataan ketua polis,
 dua orang pelajar itu direman selama dua hari bagi merakam keterangan pelajar berkenaan.

Katanya lagi, ia juga bagi menyemak fakta-fakta dari pihak yang berkaitan termasuk isi kandungan telefon bimbit serta mendapatkan laporan disiplin daripada pihak sekolah.

Artikel berkaitan

Audit 1MDB: Nasib Najib, Arul Kanda akan diputuskan esok

ATM tahan 10 PATI cuba ceroboh negara

Barisan Exco Melaka baharu akan dibentuk dalam 48 jam

Kes Omicron Pertama Di Malaysia

Kukuhkan hubungan Riyadh – Kuala Lumpur

Bagaimanapun, LFL sebelum ini mengecam tindakan pihak polis sebagai “terlalu keras” dengan menahan dua pelajar Tingkatan Lima itu, yang mengeluarkan kata-kata kesat mengenai kertas Sejarah peperiksaan SPM dalam video itu.

Sebelum ini, tular di media sosial video berdurasi 36 saat memaparkan salah seorang remaja berkenaan berseragam sekolah menunjukkan jari tengah dan memaki penggubal soalan Sejarah SPM.

Susulan itu, pihak polis masih menjalankan siasatan di bawah Seksyen 14 Akta Kesalahan Kecil 1995 dan Seksyen 223 Akta Komunikasi dan Multimedia 1998 selepas dikecam LFL.

Terdahulu, penahanan dibuat selepas pihak polis menerima laporan daripada seorang guru wanita berusia 53 tahun.

Menurut Suffian, dua pelajar berkenaan yang direman dua hari telah dibebaskan lebih awal selepas polis berpuas hati dengan siasatan yang dibuat dan akan dirujuk kepada Timbalan Pendakwaraya Selangor untuk nasihat serta pandangan.


Putra terima keahlian Tun Mahathir, 11 bekas pemimpin Pejuang

0

BANGI, Isnin – Sah,  Tun Dr Mahathir Mohamad, dan 11 bekas pemimpin Parti Pejuang Tanah Air (Pejuang) menyertai  Parti Bumiputera Perkasa Malaysia (Putra) berkuat kuasa hari ini.

Presidennya, Datuk Dr Ibrahim Ali berkata, kemasukan kesemua 12 orang  daripada parti Pejuang itu diterima Putra selepas Biro Politik dan Biro Pengurusan Putra membuat keputusan itu, hari ini.

“Putra telah menerima borang keahlian daripada YAB Tun bersama 11 borang daripada bekas pimpinan Pejuang. Biro Politik dan Biro Pengurusan Putra sebulat suara menerima dan mengesahkan keahlian tokoh-tokoh terutamanya YAB Tun Dr Mahathir Mohamad.

“Kami amat teruja dan mengalu-alukan penyertaan tokoh negarawan tanah air, pemimpin Malaysia bertaraf dunia yang sarat dengan pengalaman sebagai bekas Perdana Menteri dua kali,” katanya pada sidang media di Ibu Pejabat Putra, di Titiwangsa, Kuala Lumpur pada Isnin.

Antara bekas pimpinan Pejuang yang menyerahkan borang keahlian Putra ialah Datuk Marzuki Yahya, Datuk Seri Khairuddin Abu Hassan, Mohd Jafrie Hussain, Abu Bakar Yahya, Ahamed Basheer Mohd Huss, Fyzul Adzwan Mustapha, Azman Mohd Hashim, Afiqah Mohammad, Wan Azlina Wan Adnan, Armin Baniaz Pahamin dan Mohamad Jani Ismail.

Kesemua borang keahlian Putra itu diterima di ibu pejabat parti itu pada 20 Februari lalu.

Mahathir bersama 13 lagi ahli yang keluar daripada Pejuang sah menyertai Putra, Jumaat lalu.

Perkara itu disahkan bekas Ahli Majlis Eksekutif Pusat Pejuang, Armin Baniaz Pahamin di laman Facebooknya, pada 24 Februari lalu.

Selain keahlian, Biro Politik dan Biro Pengurusan Putra yang mesyuarat hari ini sebulat suara melantik Dr Mahathir sebagai penasihat parti itu.

“Kita akan mengadakan majlis penyampaian kad keahlian bersama watikah pelantikan penasihat Putra kepada Tun di Yayasan Kepimpinan Perdana, Putrajaya, pada 1 Mac ini.

“Biro politik dan biro pengurusan juga bersetuju sebagai penasihat, Tun boleh beri pendapat apa saja isu dalaman parti, isu semasa, isu negara mahupun politik tanpa syarat,” katanya.

Sebagai menghargai Dr Mahathir menyertai Putra, Ibrahim sedia melepaskan nombor keahlian partinya kepada bekas Perdana Menteri itu.

“Saya bersedia untuk menarik balik nombor ahli Putra nombor 1 kepada nombor 2 untuk diserahkan kepada Tun.

“Saya undur diri sebagai ahli nombor satu kerana rasa hormat kepada Tun.

“Walaupun Putra berusia hampir empat tahun, tapi kita anggap Tun ahli Putra nombor satu dan Tun dilantik penasihat Putra berdasarkan fasal 29 Perlembagaan Putra,” katanya.

Sementara itu, Putra turut menerima sebanyak 1,112 borang keahlian baharu setakat 20 Februari lalu.

“Sejak berita Dr Mahathir mahu menyertai Putra tersebar, semakin ramai mahu menyertai Putra dan terbaru kami menerima 1,112 borang keahlian sejak seminggu lalu,” katanya lagi. – MalaysiaGazette


Sudah isytihar taubat, pengasas ajaran sesat `Asmaul Husna’ dikenal pasti masih aktif

0

BANGI, Isnin –  Meskipun sudah isytihar bertaubat, namun pengasas ajaran sesat kumpulan zikir ‘Asmaul Husna’ didapati masih meneruskan ajaran terbabit di kediamannya di Johol, Kuala Pilah.

Kegiatan bekas pensyarah sebuah institusi pengajian tinggi (IPT) itu terbongkar dalam serbuan dilakukan Jabatan Hal Ehwal Agama Islam Negeri Sembilan (JHEAINS) pada Isnin selepas risikan pihaknya sejak tiga tahun lalu.Ketua Unit Operasi Bahagian Penguatkuasaan JHEAINS, Ahmad Zaki Hamzah berkata, dalam serbuan jam 9.30 pagi itu, wanita berusia 60 tahun yang dipanggil ‘ummi’ ditahan bersama 17 pengikutnya ketika sedang menyampaikan ‘kuliah’ ajarannya.

“Ajaran disampaikan wanita itu telah pun difatwakan haram oleh Jabatan Mufti Negeri Sembilan sebagai ajaran yang bertentangan dengan Ahli Sunnah Wal Jamaah.

“Malah wanita itu juga telah pun dipanggil JAKIM sebelum ini dan telah pun membuat pengisytiharan taubat, namun hasil risikan dan pemeriksaan lanjut mendapati ia masih meneruskan ajaran itu kepada pengikutnya,” katanya ketika ditemui di Pejabat Penguat Kuasa JHEAINS  di Seremban pada Isnin.

Menurutnya, kesemua yang ditahan merupakan wanita berusia di antara 20 dan 60 tahun yang kebanyakannya merupakan suri rumah dan tinggal di luar Negeri Sembilan.

Jelasnya, hasil siasatan awal mendapati, majlis ilmu disampaikan oleh wanita terbabit kebanyakannya diadakan pada waktu siang.

“Berdasarkan risikan, pengikut kanan ajaran ini merekrut pengikutnya melalui aplikasi WhatsApp dan Telegram dengan cara menjemput golongan wanita menghadiri sesi kuliah yang diadakan.

Sebenarnya ajaran ini mempunyai pengikut yang ramai di seluruh negara dan dipercayai cuba mengembangkannya ke Indonesia susulan penemuan dokuman memorandum persefahaman dengan beberapa sekolah pondok di sana,” katanya.

Sementara itu, Pengarah JHEAINS, Datuk Mohd Zaidi Ramli berkata, kes disiasat bawah Seksyen 52 Enakmen Jenayah Syariah Negeri Sembilan 1992 iaitu berkaitan dengan ajaran meragukan dan Seksyen 53 enakmen yang sama berkaitan dengan kesalahan Mengajar Agama Tanpa Tauliah.

Beliau juga mengesahkan penahanan seramai 17 individu terbabit untuk siasatan lanjut.

“Saya berharap umat Islam khususnya di Negeri Sembilan supaya berhati-hati untuk mengikuti ilmu yang disampaikan oleh mana-mana penceramah atau guru dan pastikan mereka mempunyai tauliah supaya tidak menyeleweng daripada ajaran agama Islam,” katanya.

Pada tahun 2021, Sinar Harian melaporkan pengasas ajaran terbabit yang dikatakan menyeleweng daripada amalan Ahli Sunnah Wal Jamaah tampil mengaku kesalahan dan memohon maaf kepada seluruh umat Islam atas ajaran mengelirukan yang dibawa sebelum ini.

Dr Wan Maseri
Wan Mohd secara terbuka melafazkan syahadah bagi memperbaharui keislamannya. – SINAR


Terima kasih atas khidmat sebagai Naib Presiden, PM – Ahmad Maslan

0

BANGI, Isnin – Setiausaha Agung UMNO, Datuk Seri Ahmad Maslan menzahirkan penghargaan kepada Naib Presiden parti, Datuk Seri Ismail Sabri Yaakob atas khidmatnya susulan
tidak mempertahankan jawatannya
 pada pemilihan parti akan datang.

Ahmad yang juga Timbalan Menteri Kewangan menyifatkan tindakan Ahli Parlimen Bera itu dibuat susulan telah mencapai kemuncak dalam karier politiknya selepas berkhidmat sebagai Perdana Menteri kesembilan.

“Saya kira beliau (Ismail Sabri) telah membuat keputusan besar bagi dirinya, (jadi) kita ucap terima kasih bagi segala khidmat beliau sebelum ini.

“Apabila beliau tidak mahu lagi bertanding naib presiden, beliau telah sampai ke puncak (dengan) apa yang dia mahu dalam perjuangan dan karier politik sebagai perdana menteri.

“Beliau kini bersama dengan bekas perdana menteri (lain) yang ada beberapa orang, terima kasih atas khidmat sebagai Naib Presiden dan PM (Perdana Menteri) kesembilan,” katanya pada sidang media di bangunan Parlimen pada Isnin.

Sebelum ini media melaporkan, Ismail Sabri mengesahkan tidak akan mempertahankan jawatan Naib Presiden UMNO melalui pemilihan bulan depan.

Artikel berkaitan

Kutipan tol Lebuhraya DASH bermula tengah malam ini

Lihat anak bulan Syawal petang ini

KPM setuju sesi persekolahan bermula Januari

PN dominasi Kedah, PH kekal di Pulau Pinang

Lynas rayu MOSTI gugur syarat tidak hasilkan lagi sisa radio aktif

Dalam pada itu Ahmad turut mengulangi bahawa beliau
tidak akan bertandin
g jawatan Naib Presiden, namun memilih jawatan ahli Majlis Kerja Tertinggi (MKT) dan Ketua UMNO Bahagian Pontian.

Beliau menegaskan, keputusan tersebut dibuat kerana tidak mahu memecahkan undi memandangkan Johor sudah mempunyai tiga calon bagi jawatan Naib Presiden UMNO. – SINAR


WAFIQ gesa ambil tindakan & perkasa undang-undang filem persenda Islam

0

BANGI, Isnin – Filem Mentega Terbang 2021 yang ditayang menerusi platform internet bermula 19 Januari lalu membawa elemen mempersendakan Islam.

Filem berdurasi 1 jam 44 minit itu memaparkan pelakon watak Aishah, 16 tahun mengkaji
Al Quran, Bible,Turah, Hindu dan Buddha untuk mencari jawapan
 apa yang berlaku selepas manusia mati.

Menurut penulis buku dan skrip, Zabidi Mohamed,
 filem ini memaparkan banyak perkara yang bertentangan dengan syariat Islam seperti memakan babi, berfahaman liberal dan terbuka menerima kebenaran agama lain atau pluralisme.

“Ada satu babak dalam dialognya Si Ayah menyebut dia tidak akan halang jika Aishah memilih agama lain jika itu pilihan anaknya,” katanya.

Artikel berkaitan

Kerajaan setuju anak lahir di luar negara dapat warganegara

Perdana Menteri Pertama Didakwa Dan Disabitkan Di Mahkamah

Siasatan terhadap Sanusi masih belum selesai – Sultan Selangor

Wan Saiful fail notis, afidavit ketepi tuduhan rasuah

Bot Jabatan Perikanan Johor bersama 4 kru dilapor hilang

Lebih membimbangkan apabila filem ini seolah-olah mengajar golongan muda kebebasan beragama dan menghalalkan murtad.

Watak Aishah yang beragama Islam dikatakan mengkaji Al Quran, Bible,Turah, Hindu dan Buddha untuk mencari jawapan apa yang berlaku selepas manusia mati.

Beliau turut menjelaskan filem ini tidak tertakluk pada penapisan Lembaga Penapisan Filem (LPF) kerana ianya ditayangkan di platform internet bukan di panggung wayang.

Tegasnya, lesen berkarya dan kreativiti dalam menghasilkan filem tidak boleh melangkaui kebenaran Islam dan hakikat iman.

Mengulas perkara yang sama, Presiden Pertubuhan Ikatan Wanita Antarabangsa bagi Institusi Keluarga dan Pendidikan Berkualiti (WAFIQ), Prof Dr Rafidah Hanim Mokhtar berharap undang-undang yang ketat perlu diwujudkan.

Tegasnya, apabila perkara yang membabitkan penyelewengan fikrah, usaha memikir undang-undang baru sesuai dengan perkembangan teknologi
 perlu dilakukan.

Beliau berkata
sudah tiba masanya Jabatan Kemajuan Islam Malaysia (JAKIM),
 LPF atau mana-mana agensi bekerjasama rapat dengan MCMC bila melibatkan karya yang boleh dianggap menghina agama Islam, yang berada di luar kawalan LPF dalam perkara yang melibatkan rakyat.

Tambahnya, Fakulti-fakulti yang berkaitan seperti (Multimedia & Undang-undang) boleh menggunapakai konsep inovasi dan kreativiti yang menjadi tunjang Universiti, dalam memikirkan strategi terbaik menangani isu ini.


3 kategori bankrap boleh mohon pelepasan

0

BANGI, Selasa – Menteri di Jabatan Perdana Menteri (Undang-Undang dan Reformasi Institusi),  Datuk Seri Azalina Othman Said memaklumkan, pelepasan bankrap akan dilaksanakan oleh Jabatan Insolvensi Malaysia (MdI) melalui pengeluaran Sijil Pelepasan Ketua Pengarah Insolvensi mengikut Seksyen 33A Akta 360.

Pengeluaran sijil itu dibuat sementara menunggu pindaan Akta Insolvensi 1967 (Akta 360), inisiatif untuk membantu rakyat yang bankrap dengan jumlah hutang berskala kecil dilepaskan daripada kebankrapan bermula 1 Mac 2023.

Azalina berkata, Ketua Pengarah Insolvensi akan memberikan pertimbangan kepada tiga kategori kes kebankrapan.

Artikel berkaitan

Sarimah kecewa berita palsu terlantar sakit tersebar

Kes mahkamah pemimpin PN tak lemahkan ‘gelombang hijau’

Hanya Dihargai Oleh Bukan Melayu Untuk Keuntungan Mereka

PAS tak boikot Dominic, cuma kekurangan ahli

Semakan kehakiman rampasan jam tangan kaitan LGBTQ ditangguh 23 Ogos

Kategori pertama, pengisytiharan kebankrapan telah melepasi tempoh lima tahun dari tarikh perintah penerimaan dan perintah penghukuman/perintah kebankrapan.

Kedua, jumlah hutang yang diperakukan atau baki hutang yang terlibat tidak melebihi RM50,000.

Kategori ketiga, tiada perintah mahkamah, prosiding mahkamah dan/atau prosiding penyiasatan dijalankan ke atas bankrap mengikut Akta 360 yang menghalang pelepasan diberi melalui Sijil Ketua Pengarah Insolvensi,” katanya dalam satu kenyataan.

Beliau mengulas pengumuman Perdana Menteri, Datuk Seri Anwar Ibrahim ketika membentangkan Belanjawan 2023 pada Jumaat lalu bahawa dasar kerajaan untuk memberikan peluang kedua kepada rakyat yang telah diisytiharkan bankrap.

Selaras dengan itu, kerajaan berhasrat untuk meminda Akta Insolvensi 1967 (Akta 360) dengan membuat penambahbaikan kepada peruntukan pelepasan secara automatik agar bankrap boleh dilepaskan daripada kebankrapan dalam tempoh yang singkat.

Sehubungan itu, Azalina berkata, individu bankrap yang berada dalam tiga kategori berkenaan boleh membuat permohonan pelepasan kepada cawangan MdI yang mentadbir kes kebankrapan mereka.

“Bankrap boleh hadir atau menghantar surat atau e-mel kepada cawangan yang terlibat untuk menyemak status kes kebankrapannya.

”Maklumat lanjut berkenaan permohonan pelepasan ini juga boleh diperolehi di laman web rasmi MdI,” katanya.

Mereka yang bankrap digalakkan untuk mengakses set soalan lazim berhubung pelepasan melalui sijil Ketua Pengarah Insolvensi mengikut Seksyen 33A Akta Akta 360 bagi kategori bankrap dengan hutang berskala kecil di laman web rasmi www.mdi.gov.my untuk mendapatkan maklumat diperlukan.


Bukan masa sesuai perkenalkan semula GST

0

BANGI, Selasa – Kerajaan tidak menafikan potensi Cukai Barangan dan Perkhidmatan (GST) sebagai salah satu instrumen fiskal yang boleh memastikan kelestarian dan kemampanan kedudukan ekonomi negara pada masa depan.

Bagaimanapun, Kementerian Kewangan berkata, untuk memperkenalkan semula GST ketika ini adalah tidak sesuai kerana cabaran ekonomi yang dijangka dihadapi pada tahun ini iaitu kadar inflasi makanan yang agak tinggi serta kadar pertumbuhan ekonomi yang sederhana.

“Kerajaan belum bercadang untuk memperkenalkan semula GST. Sebarang perubahan dasar berkaitan cukai perlu mengambil kira kesan terhadap ekonomi dan kos sara hidup rakyat.

“Sehubungan itu, kerajaan sentiasa mengawasi kedudukan ekonomi semasa dan mempertimbangkan langkah-langkah fiskal yang bersesuaian dengan keperluan jangka pendek dan sederhana,” menurut kementerian itu dalam jawapan bertulis yang disiarkan di laman sesawang Parlimen hari ini.

Artikel berkaitan

AG saran teks BM jadi versi rasmi Perlembagaan Persekutuan

Pemborong Ayam Dikenakan Siasatan

Anwar ketuai kerajaan PH, bukan Kerajaan Perpaduan – Gerakan

Demokrasi Berasaskan Teknokrat Mampu Urus Tadbir Negara

Sungai Lui Kini “Dibanjiri” Sukarelawan

Ia menjawab soalan Datuk Seri Richard Riot Jaem (GPS-Serian) yang ingin tahu sama ada GST akan diperkenalkan semula atau tidak.

Berhubung inisiatif cukai yang akan diambil dalam masa terdekat, katanya, kerajaan dalam pembentangan Belanjawan 2023 telah mengumumkan cadangan pengenaan cukai ke atas barangan mewah serta peluasan duti eksais ke atas produk berkaitan rokok elektronik dan vape pada tahun ini.

Di samping itu, katanya kerajaan akan mengkaji kesesuaian pengenalan cukai keuntungan modal bagi pelupusan saham syarikat yang tidak tersenarai di Bursa Malaysia mulai 2024. – Bernama


Filem Mentega Terbang tidak ambil kira sensitiviti agama, rendah nilai moral

0

BANGI, Selasa –
Wanita BERJASA menyifatkan filem
Mentega Terbang
 sebagai satu siri serangan terhadap agama Islam melalui penghasilan karya seni yang ditayangkan di platform Viu pada 19 Januari lalu.

Ketuanya, Dr. Fadhilah Ashari berkata, filem yang berunsur mencari kebenaran sesuatu agama tidak sepatutnya menimbulkan ketegangan antara penganut pelbagai agama di Malaysia.

Ini kerana filem yang diterbitkan itu tidak mengambil kira sensitiviti umat Islam, malah mempunyai nilai moral yang rendah dalam kalangan masyarakat dan tidak mempunyai mesej membina.

“Jika kita nak buat satu filem yang mencari kebenaran boleh sahaja ditayangkan tanpa “menyerang” satu-satu agama secara tidak benar, sehingga menimbulkan ketegangan antara penganut-penganut agama.

Sedutan dari filem Mentega Terbang.

“Sensitiviti serta tanggugjawab melambangkan kejujuran, sudah tiadakah mesej-mesej membina masyarakat yang bersifat mengambil kira sensitiviti beragama sehingga terhasil filem yang begitu rendah nilai moralnya untuk membina masyarakat yang sejahtera,” katanya sewaktu dihubungi
 TV Pertiwi
.

Beliau menerusi kenyataannya kepada
TV Pertiwi
 juga berkata, sensitiviti serta tanggungjawab penerbit filem melambangkan kejujuran serta kesungguhan dalam mempertahankan keamanan dan tidak berunsur anti agama serta dicarikkan oleh Barat.

Tambahnya, filem tersebut juga memaparkan fokus utama pada keluarga dan watak seorang Islam yang memahami Islam hanya secara ritual sehingga menyebabkan misi mencari kebenaran tersasar.

Katanya lagi, Islam merupakan satu agama yang syumul dengan cara hidup yang indah dengan membebaskan manusia daripada tunduk kepada nafsu serta penyembahan selain Allah serta memelihara dan mempertahankan Islam dari serangan musuh.

“Jika kita fikirkan, sekiranya penulis skrip dan penerbit filem jujur dalam menyampaikan mesej bagi mencari kebenaran agama, sepatutnya Islam atau agama lain yang dipaparkan adalah ajaran dan falsafah agama yang benar bukan sisi pandang agama yang telah dicarikkan oleh negara barat atau fahaman anti agama,”

“Islam mengiktiraf kebebasan beragama umat lain serta menolak penindasan dan kezaliman kepada bangsa serta umat beragama lain tetapi pada masa sama, menjadi tanggungjawab umat Islam untuk memelihara serta mempertahankan agama Islam daripada serangan musuh-musuh Islam,” ujar Dr Fadhilah.

Difahamkan, filem
Mentega Terbang
 berdurasi 1 jam 44 minit itu mengisahkan seorang remaja bernama Aishah, mengkaji al-Quran, Bible, Turah, Hindu dan Buddha untuk mencari jawapan kehidupan selepas kematian yang agak sensitif kepada umat Islam.

Filem yang diterbitkan Tan Meng Kheng dan pengarahnya Khairi Anwar itu turut mengisahkan Aishah tertarik dengan agama yang percaya kepada kehidupan semula.


Gaji, upah penjawat awam akan dibincang semula

0

BANGI, Selasa – Kadar gaji dan upah penjawat awam akan dibincang semula setelah ‘kantung’ kewangan negara bertambah baik selain defisit kewangan negara dapat dikurangkan.

Perdana Menteri, Datuk Seri Anwar Ibrahim mengakui, beliau secara peribadi tidak berpuas hati apabila melihat gaji dan upah semasa penjawat awam ketika ini berbanding tugas serta komitmen yang diberikan.

Bagaimanapun, katanya, kadar gaji dan upah itu perlu dinilai berdasarkan kemampuan kewangan negara ketika ini.

“Kalau kantung bertambah baik, defisit dikurangkan, kita boleh (naikkan gaji serta upah). Sekarang bila saya tengok penjawat awam buat kerja baik, antaranya di negeri, kemudian hasil bertambah, proses itu (kantung negara bertambah baik) boleh dipercepat.

Artikel berkaitan

Pengharaman buku homoseksual ikut undang-undang – AGC

Lantikan Pengerusi MARA bertentangan pendirian PH – Khairy

MyJPJ catat lebih 2.97 juta pengguna

‘Saya tidak bersalah, saya akan jawab pertuduhan di mahkamah’ – Muhyiddin

Tiada Perbincangan Mengenai Kumpulan Sokong Ismail Sabri Dalam Pemilihan UMNO

“Cuma untuk hari ini, saya fikir sukarlah. Itu nanti kita bincang dahulu,” katanya pada sidang media selepas menyampaikan amanat kepada penjawat awam negeri dan Persekutuan di Pusat Konvensyen Antarabangsa Sabah hari ini.

Turut hadir, Ketua Menteri Sabah, Datuk Seri Hajiji Noor; Menteri Dalam Negeri, Datuk Seri Saifuddin Nasution Ismail dan Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas), Datuk Armizan Mohd Ali.

Semalam, Anwar meminta penjawat awam bersabar dan memberi peluang kepada kerajaan untuk mengukuhkan ekonomi negara terlebih dahulu sebelum isu membabitkan mereka, meliputi kos sara hidup, dapat ditangani.

Negara ketika ini berdepan hutang mencecah RM1.5 trilion dan defisit pada 5.6 peratus yang membuatkan kerajaan tidak boleh bersetuju dengan desakan Cuepacs termasuk berhubung kenaikan gaji penjawat awam kerana ia akan meningkatkan defisit negara.

Ia sebagai reaksi kepada tuntutan Cuepacs yang dilaporkan kecewa kerana Belanjawan 2023 dibentangkan Anwar pada Jumaat lalu dilihat tidak mampu menyelesaikan masalah tekanan kos sara hidup yang dihadapi penjawat awam.

Pada sidang media kemudian, Anwar berkata, beliau menyerahkan kepada pemimpin di Sabah untuk berbincang dan memutuskan perkara berkaitan pembentukan Kerajaan Perpaduan di peringkat negeri ini.

Perdana Menteri berkata, pada asasnya beliau mahu semua parti dijemput untuk membentuk Kerajaan Perpaduan di Sabah, namun menyerahkannya kepada kerajaan negeri berikutan apa yang berlaku sebelum ini.

“Kedudukan kita ialah kita jemput semua pihak, tapi saya fikir berdasarkan apa yang dialami kerajaan negeri sebelum ini, saya serahkan kepada kebijaksanaan negeri untuk bincang dan putuskan,” katanya.


Hanya ada satu kem dalam UMNO – Ahmad Zahid

0

BANGI, Selasa – Tidak wujud sebarang kem dalam UMNO pada pemilihan parti kali ini.

Presiden UMNO, Datuk Seri Ahmad Zahid Hamidi yang juga Timbalan Perdana Menteri dan Menteri Kemajuan Desa dan Wilayah berkata, hanya ada satu kem dalam parti berkenaan iaitu kem UMNO Malaysia.

“Tidak ada kem. Satu kem saja, kem UMNO Malaysia,” katanya kepada pemberita selepas melakukan lawatan kerja ke Mara Halal Industrial Park di Kuala Lumpur hari ini.

Ahmad Zahid ditanya mengenai dakwaan kewujudan tiga kem dalam UMNO pada pemilihan kali ini iaitu kem yang menyokong beliau, kem yang tidak menyokong dan kem yang berpendirian neutral.

Artikel berkaitan

i-Guru syor galak semula SOP COVID-19 di sekolah

Bekalan telur, daging untuk Ramadan dijamin stabil

Muhyiddin tarik balik permohonan pindahkan kes ke Mahkamah Tinggi

Negara tanggung kos biaya pesakit vape, bukan bertambah kaya

ISMA sokong teks rasmi Perlembagaan versi Bahasa Melayu

Ditanya mengenai apa yang beliau sifatkan mengenai dakwaan itu, beliau menjawab beliau tidak menyifatkan apa-apa.

“Tidak ada sifatkan apa-apa. Kem (dalam UMNO) memang tidak ada. Tidak wujud pun,” katanya.

Ditanya mengenai sama ada beliau menyokong Datuk Seri Noraini Ahmad untuk jawatan Ketua Wanita UMNO, beliau berkata, Noraini dan pencabarnya Tan Sri Shahrizat Abdul Jalil diberi peluang yang sama.

“Saya pergi ke rumah kedua-duanya, rumah Shahrizat dan Noraini. Ini memperlihatkan saya adil dan memberi peluang kepada kedua-duanya,” katanya.

Ahmad Zahid berkata, beliau akan mengetuai rombongan memperkenalkan calon-calon yang bertanding pelbagai jawatan dalam parti di peringkat nasional pada hujung minggu ini.

Beliau berkata, seramai 330 calon disahkan bertanding pada pemilihan UMNO kali ini terdiri daripada lapan calon bagi jawatan Naib Presiden, 93 (Majlis Tertinggi), dua (Ketua Wanita) dan enam (Ketua Puteri) manakala sebanyak 61 calon bertanding bagi jawatan exco Wanita, 113 (exco Pemuda) dan 42 (exco Puteri).

Pemilihan UMNO diadakan bermula 1 Februari hingga 18 Mac ini dengan Persidangan Tahunan UMNO Cawangan dan Pemilihan Jawatankuasa Cawangan Wanita, Pemuda dan Puteri Cawangan pada 1 hingga 26 Februari.

Mesyuarat Perwakilan dan Pemilihan Jawatankuasa Wanita, Pemuda dan Puteri UMNO Bahagian bersama Pemilihan Exco Wanita, Pemuda dan Puteri UMNO Pusat pula bakal diadakan serentak di seluruh negara pada 11 Mac.

Mesyuarat Perwakilan dan Pemilihan Jawatankuasa UMNO Bahagian bersama Pemilihan Ahli Majlis Tertinggi UMNO pula diadakan serentak di seluruh negara pada 18 Mac. – Bernama


Ismail Sabri konsisten tak bersetuju keputusan PAU2022

0

BANGI, Selasa – Bekas Perdana Menteri, Datuk Seri Ismail Sabri Yaakob berkata, beliau bukan merajuk apabila membuat keputusan tidak mempertahankan jawatan Naib Presiden UMNO pada pemilihan parti itu bagi sesi 2023-2026.

Ahli Parlimen Bera itu berkata, keputusan tersebut dibuat kerana beliau konsisten dengan pendirian bahawa semua jawatan dalam parti perlu dipertandingkan selaras perlembagaan dan idealisme UMNO.

“Saya bukan merajuk tetapi saya konsisten dengan pendirian saya yang tidak bersetuju dua jawatan tertinggi UMNO iaitu Presiden dan Timbalan Presiden tidak dipertandingkan.

“Bila saya bertanding Naib Presiden, ia memberi makna bahawa saya bersetuju dan mengiktiraf dua jawatan tertinggi UMNO tersebut tidak dipertandingkan.

Artikel berkaitan

Proses penamaan calon PRN 2023 lancar – KPN

Belanjawan 2023: RM1.5 bilion peruntukan martabat syiar Islam

Perpaduan mesti dipimpin oleh Islam yang berintegriti – Hadi

Hadi sedia diheret ke mahkamah, Ketua Pembangkang sudah dilantik

10 terkorban, 20 cedera serangan kejam Israel di Tebing Barat

“Jadi saya perlu konsisten dengan pendirian dan saya tidak bertanding jawatan Naib Presiden,” katanya dalam sidang akhbar selepas Majlis Latihan Kebombaan Keselamatan Di Air di Waterfront Bera di sini hari ini.

Beliau berpandangan bahawa Jabatan Pendaftaran Pertubuhan (RoS) sepatutnya menangguhkan pemilihan UMNO kali ini kerana belum ada keputusan dibuat berhubung usul tambahan yang diluluskan pada Perhimpunan Agung UMNO (PAU) 2022 untuk jawatan Presiden dan Timbalan Presiden tidak dipertandingkan.

“Sekarang RoS belum buat keputusan, sepatutnya keputusan dibuat sebelum tarikh tutup (pemilihan UMNO), sebab apa kata tiba-tiba RoS buat keputusan tindakan Perhimpunan Agung UMNO itu bertentangan perlembagaan, oleh itu semua jawatan mesti dipertandingkan.

“Kalau ini berlaku sudah jadi akademik, jadi RoS sepatutnya menangguhkan, bagi saya RoS perlu menangguhkan pertandingan dalam UMNO, sebab kalau tidak tiba-tiba dia kata boleh bertanding, ada yang bertanding jawatan Naib Presiden mungkin hendak bertanding Presiden atau Timbalan Presiden.

“Jadi dia sudah hantar nama untuk Naib Presiden. Jadi saya percaya kalau RoS hendak buat keputusan, oleh kerana sekarang belum ada keputusan, ROS patut menangguhkan pemilihan sehingga ia membuat keputusan.

“Ini kerana, dalam akta pertubuhan, ada klausa mengatakan RoS berkuasa menangguhkan pemilihan. Jadi, RoS patut guna itu bahawa sebelum keputusan dibuat semua pemilihan ditangguhkan,” katanya.

Ditanya hubungannya ketika ini dengan Presiden UMNO, Datuk Seri Dr. Ahmad Zahid Hamidi, Ismail Sabri berkata, ia tiada masalah kerana beliau memang rapat dengan Ahmad Zahid termasuk ahli keluarga Presiden UMNO itu.


Ismail Sabri perlu hormati keputusan PAU 2022

0

BANGI, Selasa – Datuk Seri Ismail Sabri Yaakob diminta menghormati keputusan Perhimpunan Agung UMNO (PAU) 2022 yang tidak mempertandingkan dua jawatan tertinggi parti itu.

Presiden UMNO, Datuk Seri Dr. Ahmad Zahid Hamidi berkata, walaupun UMNO menghormati pendapat peribadi yang berbeza, ia tak bermakna keputusan itu boleh dibelakangkan.

“Perhimpunan Agung UMNO telah memutuskan jawatan Presiden dan Timbalan tidak dipertandingkan. Keputusan itu hendaklah dihormati, walaupun kita hormati pendapat peribadi,” katanya ringkas selepas merasmikan Program Karnival Belia Orang Asli (K-Boards 2.0) 2023, di sini hari ini.

Beliau berkata demikian apabila diminta mengulas kenyataan Naib Presiden UMNO, Datuk Ismail Sabri yang juga Ahli Parlimen Bera yang tidak mempertahankan kedudukannya pada pemilihan akan datang kerana tidak setuju dua jawatan tertinggi parti tidak dipertandingkan.

Artikel berkaitan

CPTPP Beri Kesan Lebih Teruk, Tidak Selesaikan Masalah Rakyat -BERJASA

Perodua AXIA 2023 terima 20,100 tempahan

Najib aset strategik ‘beku’ UMNO – Penganalisis

Jangan buat spekulasi tarikh keputusan SPM

Keturunan Sulu dipergunakan golongan tertentu tuntut wang Malaysia

Awal hari ini, Ismail Sabri dilaporkan tidak akan mempertahankan kedudukannya sebagai Naib Presiden UMNO.

Tegasnya, jika beliau berbuat demikian, ia sama seperti pihaknya mengiktiraf dua jawatan itu tidak dipertandingkan, yang sebelum ini beliau menyifatkan tindakan UMNO bertentangan dengan perlembagaan parti.

Pada Januari lalu, sidang PAU 2022 meluluskan usul tambahan supaya jawatan Presiden dan Timbalan Presiden UMNO tidak dipertandingkan dalam pemilihan parti yang perlu dibuat sebelum 19 Mei depan.

Keputusan itu mendapat kritikan dan bantahan daripada beberapa perwakilan ketika berbahas Ucapan Dasar Presiden yang menegaskan usul tambahan itu bertentangan Fasal 30 Perlembagaan UMNO dan Perkara 10 Peraturan Persidangan.

Antara yang menentang, Ketua UMNO Bahagian Bukit Bintang, Datuk Seri Zainal Abidin Mohd Rafique, yang mewakili UMNO Wilayah Persekutuan dan Timbalan Ketua UMNO Bahagian Iskandar Puteri, Datuk Pandak Ahmad yang mewakili Johor.

Bagaimanapun, pada sidang media selepas perhimpunan itu, Ahmad Zahid menegaskan usul tambahan itu adalah sah dan tidak boleh dicabar kerana PAU adalah badan tertinggi dalam UMNO.

Pemilihan UMNO dijadual berlangsung 1 Februari lalu hingga 18 Mac ini dengan Persidangan Tahunan UMNO Cawangan dan Pemilihan Jawatankuasa Cawangan Wanita, Pemuda dan Puteri Cawangan akan diadakan pada 1 hingga 26 Februari.

Mesyuarat Perwakilan dan Pemilihan Jawatankuasa Wanita, Pemuda dan Puteri UMNO Bahagian serta Pemilihan Exco Wanita, Pemuda dan Puteri UMNO Pusat pula akan diadakan serentak di seluruh negara pada 11 Mac ini.

Manakala Mesyuarat Perwakilan, Pemilihan Jawatankuasa UMNO Bahagian serta Pemilihan Ahli Majlis Tertinggi UMNO di seluruh negara, pada 18 Mac depan. – MalaysiaGazette


Isteri Ustaz Farid Ravi meninggal dunia

0

BANGI, Isnin  – Isteri kepada pendakwah Prof Madya Datuk Dr Mohd Ravi atau dikenali Ustaz Farid Ravi iaitu Datin Suziana Mohd Soyong dilaporkan meninggal dunia, hari ini.

Perkara itu dimaklumkan oleh pendakwah berkenaan menerusi hantaran dimuat naik di akaun Facebook miliknya jam 6.21 petang tadi.

“Dukacita dimaklumkan bahawa isteri saya, Datin Suziana Mohd Soyong kembali kepada penciptanya jam 5.40 petang tadi di Hospital Serdang. Kepada semua yang mengenali isteri saya mohon doakan kebaikan dan keampunan untuk almarhumah.

“Juga minta dimaafkan salah dan silap almarhumah sekiranya ada berhutang mohon dihalalkan atau tuntutlah hutang almarhumah daripada saya.

“Doa saudara dan saudari saya dahului dengan ucapan jazakumullah khairan kathira,” tulisnya pada hantaran Facebook, hari ini.

Katanya, solat jenazah akan diadakan selepas solat Isyak di Masjid Bandar Seri Masjid Bandar Seri Putra, Bangi, hari ini.

“Perginya insan yang paling mengenali saya dan banyak jasanya. Abang doakan agar ummi ditempatkan bersama para solihin.

“Semoga abah kuat jaga hadiah ummi enam orang dengan baik. Tenanglah ummi di sana,” katanya.


Jimat RM17 bilion kalau mansuh subsidi petrol T20

0

BANGI, Selasa – Kira-kira RM15 hingga RM17 bilion dapat dijimatkan jika kerajaan melaksanakan pengecualian subsidi petrol kepada golongan T20.

Timbalan Menteri Kewangan, Datuk Seri Ahmad Maslan berkata, wang berbilion ringgit itu boleh dimanfaatkan untuk membantu rakyat.

“Jika kita tidak mahu lagi T20 mendapat subsidi petrol, diesel dan LPG. Anggaran penjimatan ialah RM15 hingga 17 bilion.

“Jadi ahli-ahli yang berhormat boleh bayangkan berapa banyak perkara lain yang kita boleh guna daripada wang itu untuk membantu rakyat untuk pelbagai perkara dan urusan di 26 kementerian,” katanya ketika menjawab soalan tambahan Datuk Ahmad Amzad Mohamed Hashim (Kuala Terengganu – PN).

Artikel berkaitan

Projek tambak laut: Hanya satu pulau dibina

Demonstrasi Aman Peguam Malaysia Hal Kebebasan Badan Kehakiman

Mesyuarat Dewan Rakyat berlangsung pada 19 dan 20 Disember

Bekas diplomat tidak setuju pelantikan Nazri Aziz

Tiada halangan ahli politik masuk universiti

Ahmad Amzad bertanya adakah dengan langkah kerajaan yang akan menggunakan pangkalan data bersepadu komprehensif membabitkan data daripada Bank Negara Malaysia (BNM), Khazanah Nasional selain Jabatan Pengangkutan Jalan (JPJ) berkaitan mekanisme subsidi bersasar benar-benar berkesan dalam mengelakkan ketirisan dan keciciran.

Baru-baru ini, Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, kerajaan masih mengekalkan pelaksanaan subsidi demi kepentingan rakyat dan kerajaan masih mengekalkan pelaksanaan subsidi demi kepentingan rakyat namun.

Ujarnya, subsidi akan dikekalkan sehinggalah kerajaan membuat suatu keputusan misalnya kemungkinan bagi melaksanakan subsidi bersasar.


Ka Siong terima surat saman pengimport telur

0

BANGI, Selasa – Ahli Parlimen Ayer Hitam, Datuk Seri Dr Wee Ka Siong mendedahkan, beliau menerima surat saman daripada pengimport telur dari India susulan kenyataan dibuat ketika mencelah pada sesi penggulungan Usul Menjunjung Titah Diraja di Dewan Rakyat minggu lalu.

Presiden MCA itu meraih perhatian apabila membawa tiga telur ayam berlainan jenis iaitu telur dari India, telur omega dan telur tempatan ke Dewan Rakyat.

Beliau ketika itu menggesa Menteri Pertanian dan Keterjaminan Makanan, Datuk Seri Mohamad Sabu menumpu soal ketidakcukupan telur ayam tempatan, bukannya mengimport telur antaranya dari India untuk menampung keperluan domestik.

Selain itu, Ka Siong juga mendakwa ketiga-tiga jenis telur itu berbeza dari saiz dan harga.

Artikel berkaitan

Projek Sungai: Polis sahkan terima laporan dakwaan pembabitan MB Selangor

Ustaz Shuhaib Ar-Rumy Selamat Presiden baharu ISMA

Exco DAP Selangor biadab, kaitkan isu arak dengan solat umat Islam

Ahli Parlimen, ADUN sepatutnya dilarang pegang jawatan dalam GLC

Qatar derma 10,000 rumah mudah alih untuk mangsa gempa Turkiye & Syria

“Cuma saya hairan apabila saya berucap di sini, saya (ada) terima surat daripada peguam yang mewakili pengimport dari India. Itu yang saya tak faham dan saya ditegah untuk berucap.

“Ini yang teruk. Sebab itu saya ada jawab nanti. Tengok Facebook saya. Saya kena tunjukkan. Ini medan saya sebagai wakil rakyat.

“Saya rasa terpanggil untuk membawa isu ini. Apa salah saya sehingga pengimport melalui peguam tulis surat kepada saya.

“Ini floor (platform) saya. Saya pun tak sebut syarikat apa dan saya tak nak tahu (syarikat apa),” katanya pada sesi perbahasan Belanjawan 2023 di Dewan Rakyat hari ini.


Kes saman fitnah Dr Mahathir terhadap Zahid bermula 11 September

0

BANGI, Selasa – Perbicaraan kes saman fitnah oleh Tun Dr Mahathir Mohamad terhadap Timbalan Perdana Menteri, Datuk Seri Dr Ahmad Zahid Hamidi kerana mempersoalkan asal usul bekas Perdana Menteri itu ditetapkan selama empat hari bermula 11 September ini.

Dr Mahathir, 97, yang juga bekas Pengerusi Bersatu selaku plaintif memfailkan saman itu menerusi Tetuan Haidir & Co di Mahkamah Tinggi pada 20 Julai tahun lalu dengan menamakan Ahmad Zahid, 70, yang juga Presiden UMNO sebagai defendan.

Peguam bela Dr Mahathir, Mior Nor Haidir Suhaimi berkata, tarikh perbicaraan itu diputuskan Hakim Datuk Rozana Ali Yusoff ketika pengurusan kes saman itu secara sidang video hari ini yang turut disertai peguam Ahmad Zahid, Mohd Shahril Madisa.

“Mahkamah menetapkan tarikh akhir bagi pengurusan kes menerusi aplikasi Zoom pada jam 9 pagi, 14 Julai ini bagi mengemas kini perkembangan terkini kes ini jika ada.

Artikel berkaitan

Dewan Rakyat kecoh ketika bahas usul percaya terhadap PM

PDRM gantung kuasa, hak keistimewaan ‘Inspektor Sheila’

Pemimpin Perlu Main Peranan Tahu Skop Kerja – BERJASA

Gerakan Tanah Air Mula Bincang Kerjasama Dengan Perikatan Nasional

Pemandu Mercedez belasah doktor direman empat hari

“Kes ini juga ditetapkan untuk bicara penuh pada jam 9 pagi, 11 hingga 14 September di depan hakim sama. Dr Mahathir dan anaknya, Datuk Seri Mukhriz akan dipanggil sebagai saksi plaintif,” katanya.

Sebelum ini, Dr Mahathir berkata, defendan mengeluarkan kenyataan palsu, berbaur fitnah dan berniat jahat dengan sengaja merujuk terus kepada plaintif ketika Mesyuarat UMNO Bahagian Kelana Jaya pada 30 Julai 2017.

Plaintif percaya dengan sesungguhnya bahawa individu dirujuk defendan dalam kenyataan fitnah itu sebagai ‘orang itu’, ‘dia’ dan ‘Mahathir anak lelaki Iskandar Kutty’ jelas merujuk kepadanya secara spesifik.

Ahmad Zahid didakwa berniat jahat dengan mengeluarkan kenyataan fitnah mendedahkannya kepada rasa tidak puas hati dan dibenci masyarakat.

Susulan itu, kedudukan Dr Mahathir sebagai seorang negarawan dan tokoh politik yang berpengaruh di mata dunia dipandang serong. – BeritaHarian


Kumpulan Sulu buat tuntutan di mahkamah untuk dapatkan wang

0

BANGI, Selasa – Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, tindakan Kumpulan Sulu yang memfailkan tuntutan melalui prosiding arbitrasi adalah untuk mendapatkan wang.

Beliau turut mempersoalkan mengapa Kumpulan Sulu itu membuat tuntutan mereka melalui prosiding arbitrasi dan bukannya di Mahkamah Keadilan Antarabangsa (ICJ).

“Saya rasa
locus
 itu perlu dipersoalkan, maknanya dia menggunakan strategi guaman dia nak buat duit,” katanya selepas mengadakan Sesi Taklimat Mengenai Isu Tuntutan Pihak Mendakwa Waris Kesultanan Sulu di Bangunan Parlimen hari ini.

Kumpulan Sulu sebelum ini dilaporkan membawa tindakan undang-undang ke Mahkamah Sepanyol untuk mendapatkan pampasan terhadap tanah di Sabah yang didakwa telah dipajak oleh nenek moyang mereka kepada sebuah syarikat perdagangan British pada 1878.

Artikel berkaitan

Hampir RM1 bilion lesap ditipu agensi pelaburan

Kerajaan lulus peruntukan RM30 juta untuk kamera badan PDRM

Peguam Negara tolak representasi Rewcastle-Brown

Lagi provokasi bakar Al-Quran ketika umat Islam sambut Aidiladha

Hapuskan Kuasa Kecualikan Bahasa Kebangsaan Di Sek Vernakular

Mereka membawa perkara tersebut kepada timbang tara Sepanyol pada 2019 dan kemudiannya penimbang tara Dr Gonzalo Stampa yang dilantik oleh kumpulan individu berkenaan membuat keputusan memihak kepada pihak mereka (penuntut).

Keputusan itu digunakan untuk merampas aset Petronas di Luxembourg.

Malaysia kemudiannya telah menggunakan semua remedi undang-undang yang ada untuk membatalkan dua anugerah yang diberi oleh Stampa.

Azalina turut menzahirkan harapan untuk mendapat sokongan padu semua Ahli Dewan Rakyat tanpa mengira aliran politik menegakkan kedaulatan negara Malaysia dalam isu tuntutan pihak yang mendakwa sebagai waris Sulu berkenaan.

Beliau berkata, kerajaan tidak akan berkompromi terhadap aspek kedaulatan dan keselamatan serta tidak akan berhenti berusaha untuk melindungi dan memelihara kepentingan, kekebalan kedaulatan serta kedaulatan Malaysia pada setiap masa.

“Kita akan terus mengambil segala tindakan yang perlu bagi menghentikan tuntutan Sulu dengan menggunakan segala kuasa, hak dan sumber yang ada,” katanya.

Dalam pada itu, Azalina berkata, kumpulan berkenaan dikhuatiri akan cuba menjadikan aset lain negara yang bersifat mudah terdedah sebagai sasaran tuntutan selepas ini.

“Mana-mana (syarikat) boleh menjadi sasaran. Kita perlu sangat-sangat peka tentang (perkara) ini,” katanya.

Sehubungan itu, katanya, kerajaan sentiasa serius dan tidak berdiam diri dalam memperjuangkan dan menjaga kedaulatan serta aset negara daripada cubaan dirampas oleh kumpulan berkenaan.

Terdahulu, taklimat yang dihadiri lebih 50 Ahli Dewan Rakyat itu bertujuan memberi latar belakang kepada isu tuntutan ini, berkenaan perkembangan berkaitan tindakan undang-undang di mahkamah di Sepanyol, Perancis, Luxembourg dan Belanda serta Pelan Komunikasi Strategik tempatan dan antarabangsa.

Selain itu, taklimat ini juga bertujuan mendapatkan pandangan daripada Ahli Dewan Rakyat, serta menjawab sebarang persoalan wakil kerajaan serta ahli Sekretariat Khas, bagi menangani isu tuntutan Sulu berkenaan. – Bernama


Putra buat laporan polis, desak KDN haramkan tayangan filem Mentega Terbang

0

BANGI, Selasa –
Parti Bumiputera Perkasa Malaysia (Putra) mendesak pihak polis menyiasat segera dan merujuk siasatan filem
Mentega Terbang
 kepada Majlis Agama Islam Wilayah Persekutuan dan Negeri-Negeri serta Jabatan Kemajuan Islam Malaysia (Jakim).

Ia bagi mendapatkan pengesahan bahawa filem itu adalah bertentangan dengan akidah ajaran Islam.

Ketua Penerangan Putra Malaysia, Mohamad Shahrulufti Mohamad Sharif berkata, filem tersebut menunjukkan provokasi terhadap agama Islam sebagai Agama Persekutuan yang meletakkan Islam sama dengan agama-agama lain.

“Tindakan selanjutnya dengan segera menasihat KDN mengharamkan segera tayangan filem ini setelah mendapat nasihat dari Jakim atau Majlis Agama Islam,” kata Shahrulutfi  melalui kenyataannya.

Artikel berkaitan

Mufti Perlis saran DAP mohon maaf kepada masyarakat Islam, Melayu

Desakan Berterusan Buat KPM Oleh Penduduk

Kes Dera: Jeritan Mangsa Dorong Keinginan Pelaku

8,000 permohonan warganegara diluluskan setakat Mei tahun ini

Usahawan perlu bantuan intervensi kerajaan untuk pulih, kekal bertahan

Jelasnya lagi, filem ini boleh memesong dan mencabar akidah umat Islam serta cukup berbahaya kepada yang belum memahami ajaran Islam sepenuhnya.

Ia juga mengancam keselamatan negara kerana provokasi itu akan menimbulkan kemarahan umat Islam, tambahan pula perkara berkaitan aqidah Islam adalah amat sensitif.

Tegas Shahrulutfi, kebebasan bersuara atau menerbitkan apa sahaja berita atau filem mempunyai hadnya yang tidak boleh mencetuskan kemarahan majoriti rakyat Malaysia yang beragama Islam.

Sebelum ini, filem
Mentega Terbang
 yang berdurasi 1 jam 44 minit itu mendapat pujian penonton yang ditayangkan di platform internet Viu sejak 19 Januari lalu.

Namun, sinopsis filem ini mengisahkan seorang remaja bernama Aishah, 16 tahun, mengkaji al-Quran, Bible, Turah, Hindu dan Buddha untuk mencari jawapan kehidupan selepas kematian yang agak sensitif kepada umat Islam.

Susulan itu, satu laporan polis dibuat oleh Putra pada 27 Februari, jam 1 pagi  di Balai Polis Dang Wangi mengenai Penerbitan dan Tayangan Filem
Mentega Terbang
 itu.


Tuan Ibrahim mohon maaf dakwa Titah Diraja disediakan kerajaan

0

BANGI, Selasa – Timbalan Presiden Pas, Datuk Seri Tuan Ibrahim Tuan Man membuat permohonan maaf secara terbuka di Dewan Rakyat berhubung dakwaan beliau sebelum ini bahawa titah perasmian istiadat pembukaan Mesyuarat Pertama Penggal Kedua Parlimen ke-15 disediakan kerajaan.

Ahli Parlimen Kubang Kerian (PN) itu berkata, beliau memohon maaf sekiranya timbul kekhilafan terhadap dakwaan beliau semasa membahas usul Menjunjung Kasih Titah Diraja pada minggu lalu.

Dalam masa yang sama, Tuan Ibrahim berharap agar isu berkenaan tidak dipanjangkan sebaliknya Dewan Rakyat membincangkan isu yang lebih penting.

“Saya sudah memberi penjelasan berhubung kekhilafan berlaku dengan Speaker. Saya fikir ini tidak perlu dipanjangkan kerana kita banyak isu penting.

Artikel berkaitan

Angkara Tangan Ghaib, Rakyat Sengsara!

Pertama Kali BN, PH Kelantan duduk semeja

Tidak Hadir Mesyuarat, Tengku Zafrul Nafi Tengok Piala Dunia

KDN benarkan usul jawatan Presiden UMNO, Timbalan tidak dipertanding

Johor kesan Orang Asli dieksploitasi demi kepentingan peribadi

“Saya fikir sekiranya timbul kekhilafan, saya mohon maaf dan kita terus kepada agenda lebih penting untuk kepentingan rakyat,” katanya.

Dalam masa sama, Yang Dipertua Dewan Rakyat, Datuk Johari Abdul berkata, pihaknya sudah mengadakan pertemuan dengan Tuan Ibrahim sebelum ini selepas Ahli Parlimen Jelutong (PH) membangkitkan Peraturan Dewan 36 (6) berkaitan sangkaan jahat bahawa titah Yang di-Pertuan Agong disediakan kerajaan.

Pada minggu lalu, Dewan Rakyat kecoh apabila Tuan Ibrahim berkata, titah perasmian istiadat pembukaan Mesyuarat Pertama Penggal Kedua Parlimen ke-15 disediakan kerajaan dan dibawa ke Kabinet sebelum diluluskan.

Katanya, perkara berkenaan diketahui kerana beliau pernah menganggotai Kabinet sebelum ini.


Ahmad Zahid arah bina jambatan Bailey di Selancar

0

BANGI, Rabu – Pembinaan jambatan ‘Bailey’ di Selancar, Rompin sedang dilakukan selepas jalan utama ke Segamat, Johor itu dilaporkan terputus hubungan hari ini.

Timbalan Perdana Menteri, Datuk Seri Ahmad Zahid Hamidi berkata, agensi yang berkaitan telah dimaklumkan untuk menggerakkan kerja-kerja pembinaan jambatan sementara itu dengan segera.

“Saya berada di Felda Selancar 1, 2, 3, 4 dan 5. Di sini berlaku hakisan yang sangat berat di mana jalan utama ke Segamat telah terputus sepenuhnya.

Artikel berkaitan

PEJUANG tidak bertanding pilihan raya di enam negeri

Banjir kilat dijangka landa enam negeri dalam tempoh 24 jam

Apandi tidak layak dapat pampasan Tun Mahathir ada sebab untuk tahu

UMNO Serlah Sikap Ego Yakin Menang Besar Tanpa Muafakat Nasional – BERJASA

Jumlah doktor masih tak cukup di hospital kerajaan

“Apa yang kami akan lakukan ialah pembinaan jambatan ‘Bailey’ yang akan dibekalkan oleh Agensi Pengurusan Bencana Negara (NADMA).

“Koordinasi telah dilakukan dengan pihak Jabatan Kerja Raya (JKR) Negeri dan pemasangannya akan dilakukan oleh Kor Jurutera Diraja Angkatan Tentera Malaysia (ATM),” katanya selepas meninjau lokasi jalan terputus itu hari ini.

Beliau yang juga Pengerusi Jawatankuasa Pengurusan Bencana Pusat tiba di Selancar, Rompin bersama Ketua Pengarah NADMA, Datuk Khairul Shahril Idrus dan Ketua Pesuruhjaya Jabatan Pertahanan Awam (APM), Datuk Roslan Wahab petang tadi.

Menurut Ahmad Zahid, Panglima Tentera Darat juga telah dimaklumkan untuk menggerakkan Kor Jurutera dan jambatan itu akan dipasang sebaik sahaja kor tersebut tiba di lokasi.

Beliau berkata, pemasangan struktur sementara tersebut akan mengambil masa antara 44 jam sehingga 72 jam.

“Ini adalah langkah sementara bagi memastikan laluan ini dapat digunakan semula sebelum jalan baharu dibina oleh Jabatan Kerja Raya (JKR) nanti,” katanya.

Dalam pada itu, Ahmad Zahid memaklumkan terdapat kira-kira 110 pelajar yang sedang mengambil Peperiksaan Sijil Perlajaran Malaysia (SPM) di kawasan Rompin tidak dapat menduduki peperiksaan itu pada hari ini ekoran kertas peperiksaan tidak dapat dihantar ke tempat peperiksaan.

“Oleh kerana hujan berterusan selama beberapa hari, saya berharap kawasan-kawasan yang terdedah banjir untuk mengambil langkah berjaga-jaga dan mematuhi arahan daripada pihak berkuasa,” tambahnya. – MalaysiaGazette


Bot Jabatan Perikanan Johor bersama 4 kru dilapor hilang

0

BANGI, Rabu – Sebuah bot milik Jabatan Perikanan Negeri Johor bersama empat krunya hilang dalam perjalanan dari Tanjung Pengelih ke Pangkalan Tampoi di Johor Bahru petang semalam.

Pengarah Maritim Negeri Johor, Laksamana Pertama Maritim Nurul Hizam Zakaria berkata, Maritime Rescue Sub Centre (MRSC) Johor Bahru menerima laporan daripada Pasukan Polis Marin (PPM) Wilayah 2 mengenai kehilangan bot itu pada jam 7.51 malam tadi.

Katanya, bot dengan nombor pendaftaran PL87 bersama empat kru dilaporkan dan tidak dapat dihubungi.

Artikel berkaitan

Anwar serah kepada Peguam Negara ambil tindakan ke atas Sanusi

ADUN Belantik rebah di bilik air rumah

SPRM berkuasa semak mana-mana akaun parti politik – Anwar

MUDA dakwa disisih Anwar, PH

37 Maut Akibat Banjir

“Bot dan empat kru gagal dikesan selepas berlepas dari Tanjung Pengelih, Kota Tinggi sekitar jam 12.45 tengah hari semalam dan sepatutnya tiba di Pangkalan Tampoi pada jam 6.30 petang semalam.

“Sehubungan itu, Agensi Penguatkuasaan Maritim Malaysia (Maritim Malaysia) Johor mengaktifkan Operasi Mencari dan Menyelamat (Op Carilamat) bagi mengesan yang dilaporkan hilang itu,” katanya dalam kenyataan hari ini.

Nurul Hizam berkata, susulan laporan yang diterima itu, MRSC Johor Bahru telah mengaktifkan Op Carilamat bermula jam 8 malam tadi.

Maritim Malaysia menggerakkan bot Pengawal 46 dan bot Kilat 18 bagi mengesan bot dan mangsa yang hilang.

“PPM Wilayah 2 turut menggerakkan tiga aset mereka bagi membantu pencarian.

“Lokasi pencarian ditumpukan di sekitar perairan Tuas, Singapura dan Tanjung Piai.

“Ia berikutan maklumat diterima daripada pihak berkuasa Singapura mengenai lokasi terakhir Bot PL87 itu dikesan di perairan Tuas sekitar jam 3 petang semalam,” katanya.

Nurul Hizam berkata, MRCC Putrajaya juga telah berhubung dengan pihak berkuasa Singapura dan Indonesia sekiranya terdapat maklumat atau pengesanan lanjut mengenai bot PL87 di perairan negara jiran.


Empat kru bot Jabatan Perikanan ditemukan selamat di perairan Indonesia

0

BANGI, Rabu – Empat kru yang bersama bot Jabatan Perikanan Bernombor Pl87 yang hilang ketika dalam perjalanan ke Pangkalan Tampoi dari Pengerang pada petang Selasa ditemukan selamat jam 1.45 petang hari ini.

Mereka ditemukan di perairan Indonesia oleh pasukan Tentera Nasional Indonesia (TNI) pada jarak 13 batu nautika dari lokasi terakhir mereka dikesan, berdekatan Pulau Kepala Jerih, Indonesia.

Pengarah Maritim Negeri Johor, Laksamana Pertama Maritim Nurul Hizam Zakaria berkata, bot yang dinaiki kru terbabit mengalami kerosakan bateri menyebabkan ia hanyut dan tidak dapat berhubung.

Artikel berkaitan

Kesilapan Papan Tanda Masih Belum Diganti Baru

PERKEP Selangor Tunjuk Usaha Murni Bantu Mangsa Banjir

Keputusan Rayuan Kes Rasuah Abdul Azeez Ditangguhkan

Individu buat ciapan biadab berhubung kesihatan Abdul Hadi, diarah mohon maaf

Kotak perakam suara kokpit akan dihantar ke pengilang di Florida, Amerika Syarikat

Katanya, bagaimanapun semua kru iaitu Fatimah Razak, 36, Zaharin Baharudin, 37, Halim Sanip, 52, dan Marzuki Jusuh, 53, berada dalam keadaan selamat.

“Alhamdulillah kita sedang proses membawa pulang bot Pl87 dan kita jangka urusan penghantaran pulang diselesaikan hari ini juga,” katanya.

Beliau berkata demikian pada sidang media di Jeti Sungai Pulai, Johor Bahru hari ini.

Nurul Hizam berkata, pihaknya mengucapkan ribuan terima kasih kepada pasukan penyelamat Indonesia dan Singapura yang turut bersama dalam operasi mencari dan menyelamat.

Katanya lagi, bot tersebut akan dibawa pulang selepas dibaiki dan mendapat bantuan daripada pihak berkuasa Indonesia untuk mengirigi perjalanan hingga ke sempadan.

Pada Selasa, bot tersebut tidak dapat dihubungi dan gagal dikesan setelah berlepas dari Tanjung Pengelih, Pengerang kira-kira 12.45 tengah hari.

Sepatutnya bot itu tiba di Pangkalan Tampoi, Johor jam 6.30 petang pada hari yang sama.


Galak majikan buka taska bagi ibu bekerja lepas bersalin

0

BANGI, Selasa –
Kerajaan perlu membaiki kelemahan dalam menggalakkan penyediaan pusat jagaan kanak-kanak atau taska oleh majikan sebagai usaha membantu wanita yang kembali bekerja selepas bersalin dan terpaksa meninggalkan anak mereka sesuai dengan peruntukan geran Perkeso RM290 juta.

Ketua Wanita Berjasa,  Dr. Fadhilah Ashari berkata, sebelum ini, usaha untuk penyediaan pusat kanak-kanak itu tidak mendapat sambutan daripada majikan.

Malah, perincian juga perlu dilakukan untuk mengetahui bagaimana geran itu akan dimanfaatkan bagi membantu para ibu meneruskan kerjaya mereka selepas tempoh tersebut.

“Sebelum ini pun memang ada usaha-usaha kerajaan untuk menggalakkan majikan menyediakan pusat jagaan kanak-kanak atau taska bagi perkerja untuk memudahkan kakitangan wanita meninggalkan anak mereka.

Artikel berkaitan

Malaysia berjaya mengenepikan perintah penahanan waris Sultan Sulu

Abang Grab boleh kerja balik, akaun diaktif semula

Mat Sabu nafi terbabit promosi skim pelaburan syariah

Lepas dikecam Bong Guang Yik minta maaf buat kenyataan rasis

29 Kes Kematian Dalam Tempoh 24 Jam

“Kita dapati usaha begini tidaklah mendapat sambutan yang baik daripada majikan, mungkin atas pelbagai faktor dan sudah tiba masanya jika kita ingin membantu wanita kembali bekerja selepas melahirkan anak.

“Kita kena mesti melihat semula di mana kelemahan yang perlu baiki,” kata Fadhilah menerusi hantaran mesej ringkas kepada TV Pertiwi.

Fadhilah turut menggariskan beberapa perkara penting yang perlu diambil perhatian seperti kesihatan ibu serta keadaan anak yang perlu ditinggalkan dalam keadaan selamat.

Malah, ia juga bagi memastikan ibu dapat memberi tumpuan sepenuhnya dalam melaksanakan tugasan dan tanggungjawab mereka ketika bekerja.

Perkara lain yang perlu dititikberatkan adalah kos penjagaan anak-anak kecil di taska rasmi atau pengasuh dengan kadar yang mampu ditanggung oleh keluarga yang mempunyai lebih dua orang anak.

“Model pendidikan pra sekolah seperti tadika KEMAS atau tadika perpaduan yang mana mudah diakses oleh rakyat di kawasan berdekatan dengan tempat tinggal mereka daripada harga berpatutan adalah model yang baik daripada mereka yang tidak mampu menghantar anak mereka ke tadika swasta.

“Mungkin sudah tiba masanya kita mengambil berat bagaiamana anak-anak yang ditinggalkan oleh ibu boleh membesar dalam persekitaran yang selamat sementara ibu mereka menyumbang dlm pendapatan negara kerana kita tahu kos untuk meninggalkan anak kecik sama ada di taska rasmi atau pengasuh adalah kadarnya kadang-kadang tidak mampu ditanggung oleh keluarga yang mempunyai lebih dua orang anak.

Tegasnya, beliau juga berharap geran berjumlah RM290 juta itu akan dikaji penggunaanya dengan sebaik mungkin dan mencapai tujuan ia dikeluarkan.

Sebelum ini, Perdana Menteri, Datuk Seri Anwar Ibrahim menganggarkan lebih 130,000 wanita yang kembali bekerja selepas bersalin akan mendapat manfaat daripada geran yang membabitkan dana keseluruhan RM290 juta setahun dalam Belanjawan Madani 2023.

Kata Anwar, majikan perlu memainkan peranan yang bertanggungjawab dalam penyediaan pusat jagaan kanak-kanak di pejabat dan kerajaan akan terus memudah cara garis panduan pusat jagaan kanak-kanak itu termasuk membenarkan penyediaan di aras pejabat yang lebih tinggi.


Jaga keselamatan, Johor diuji bencana banjir sekali lagi

0

BANGI, Rabu – Menteri Besar Johor, Datuk Onn Hafiz Ghazi mengingatkan semua agar sentiasa mengutamakan keselamatan termasuk para petugas yang memindahkan mangsa banjir susulan negeri itu dilanda banjir sekali lagi pada tahun ini.

Beliau berkata, semua agensi di bawah Jawatankuasa Pengurusan Bencana Negeri (JPBN) telah digerakkan sejak malam tadi bagi membantu mangsa banjir.

Ahli Dewan Undangan Negeri Machap itu  turut meninjau situasi banjir di sekitar bandar raya Johor Bahru serta melawat mangsa banjir di pusat pemindahan sementara (PPS) Sekolah Kebangsaan Bukit Mutiara, Bandar Dato Onn yang merupakan antara 21 PPS yang dibuka di empat daerah yang terjejas banjir setakat jam 8 pagi tadi.

Artikel berkaitan

Alami masalah teknikal juruterbang dan pelajar mendarat cemas di Jasin

Dakwaan Muhyiddin, tutup isu RoS pemilihan UMNO – Pemimpin PN

16 Senator dilantik Ahli Dewan Negara

25 Kes Positif COVID-19 Di Parlimen Mungkin Varian Delta

Polis rekod keterangan Sanusi, Guan Eng, Abdul Hadi berhubung isu 3R

“Johor diuji lagi dengan bencana banjir. Selain itu, saya sempat melihat sendiri operasi menyelamat mangsa yang masih berada di kediaman berhampiran.

“Saya dimaklumkan sehingga sekarang seramai 560 keluarga dengan jumlah 1,591 mangsa terjejas (setakat 8 pagi) akibat banjir ini serta dijangka berlaku pertambahan jumlah mangsa dalam waktu terdekat,” kata beliau menerusi satu hantaran di Facebook hari ini.

Menteri Besar juga menasihati agar semua rakyat Johor untuk terus peka dan mendengar arahan pihak keselamatan selain sentiasa berhati-hati serta saling menjaga sesama mereka.

Tidak cukup sebulan, negeri itu sekali lagi dilanda banjir mulai malam tadi ekoran hujan lebat tidak berhenti sejak pagi semalam.

Setakat jam 9 pagi tadi, jumlah mangsa banjir ialah 2,162 orang melibatkan 581 keluarga di lima daerah terjejas banjir iaitu Segamat, Kluang, Kota Tinggi, Johor Bahru dan Kulai. – Bernama


Kerajaan tiada rancangan iktiraf UEC

0

BANGI, Rabu – Kementerian Pendidikan (KPM) tiada perancangan untuk mengiktiraf Sijil Peperiksaan Bersama (UEC) yang dilaksanakan di sekolah menengah persendirian Cina.

Menteri Fadhlina Sidek dalam jawaban bertulis kepada pertanyaan di Dewan Rakyat berkata, pendirian itu berlandaskan kepada Dasar Pendidikan Kebangsaan dan peruntukan Akta Pendidikan.

Fadhlina menjawab pertanyaan Sabri Azit (PN-Jerai) yang ingin tahu pendirian terkini kementerian berhubung pengiktirafan UEC.

“Sehingga kini, KPM tiada perancangan untuk mengiktiraf UEC yang dilaksanakan di sekolah menengah persendirian Cina,” katanya.

Artikel berkaitan

Tiga Jawatan TPM Bakal Dimasukkan Dalam Manifesto BN Sabah – Zahid

Tok Mat beri bayangan pertahan Dun Rantau

Dasar Perumahan Negara akan dikaji semula

OPR naik : Bank Negara tidak kejam –  Gabenor

Mustahil hari raya disambut pada Jumaat

Pada Disember lalu, Fadhlina menjelaskan bahawa mengiktiraf UEC bukan keutamaan kementeriannya buat masa ini, namun ia akan dilihat dari semasa ke semasa.

Fadhlina, yang juga seorang Ahli Parlimen PKR berkata, apa-apa berkait dengan manifesto Pakatan Harapan berhubung pengiktirafan UEC akan dilihat semula kerana negara ditadbir oleh kerajaan perpaduan.

“Kita tidak lagi bercakap mengenai manifesto PH semata-mata,” katanya pada sidang media ketika itu.

Ketua Pemuda Umno, Asyraf Wajdi Dusuki, menyambut baik pengumuman Fadhlina pada masa itu, mengingatkan bahawa kerajaan sekarang bukan pentadbiran PH tetapi gabungan bersama Barisan Nasional dan beberapa yang lain.

PH dalam manifestonya berkata, ia akan meneruskan usaha mengiktiraf UEC sebagai syarat am kelayakan untuk memasuki institusi pengajian tinggi awam, dengan syarat pemohon memiliki kepujian dalam mata pelajaran Bahasa Melayu di peringkat Sijil Pendidikan Malaysia.

Sarawak mengiktiraf UEC sejak 2014 yang membolehkan pemegang sijil itu memasuki Universiti Teknologi Sarawak milik kerajaan negeri.


Lembaga Pengarah Jumpa UiTM Holdings minggu Ini

0

BANGI, Rabu – Lembaga Pengarah Universiti Teknologi Mara (UiTM) akan mengadakan pertemuan dengan UiTM Holdings Sdn. Bhd., iaitu syarikat pegangan pelaburan milik penuh universiti itu minggu ini.

Pengerusinya, Prof Emeritus Datuk Dr Raduan Che Rose berkata, pertemuan itu bertujuan untuk berbincang serta mendapatkan gambaran sebenar berhubung laporan mengenai kerugian sebanyak RM157 juta.

“Kita nak tahu gambaran sebenar daripada pihak UiTM Holdings, apa cerita sebenar. Jadi saya akan bertemu dengan UiTM Holdings dalam minggu ini sebelum berjumpa dengan Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki untuk tindakan seterusnya.

“Kes yang melibatkan UiTM Holdings ini masih dalam siasatan pihak berkuasa dan kami menyerahkan kepada SPRM untuk siasatan lanjut,” katanya kepada pemberita selepas Majlis Kemuncak Inovasi dan Kualiti UiTM Cawangan Kelantan di Machang hari ini.

Artikel berkaitan

Pengharaman Judi Bukan Kecil, Isu Sejagat – PEMBELA

Dana RM600 bilion: Tengku Zafrul belum dipanggil SPRM

10 Jam Keluarkan Mangsa Daripada Timbunan Runtuhan Di Cameron Highlands

Ada Dua Kemungkinan, Pemilihan UMNO Sebelum Atau Selepas PRU-15 – Mahdzir

Pengeluar Roti Gardenia Disaran Tangguh Kenaikan

Justeru, Dr Raduan memohon orang ramai agar tidak memandang serong kepada UiTM susulan isu tersebut.

Media sebelum ini melaporkan SPRM sedang menyiasat dakwaan penyelewengan UiTM Holdings yang melibatkan dana dan beberapa pelaburan dibuat syarikat itu sehingga kerugian RM157 juta. – Bernama


Malaysia punya keistimewaan tersendiri, tak perlu ikut negara luar

0

BANGI, Rabu –
Malaysia mempunyai budaya dan identiti sendiri tidak perlu mengikut cara negara luar yang lebih terbuka kerana sudah cukup sempurna untuk menjadi tarikan pelancong.

Presiden Ikatan Muslimin Malaysia (ISMA), Ustaz Muhammad Fauzi Asmuni berkata, banyak kelebihan yang ada di negara ini boleh menjadi tarikan kepada pelancong dan dikembangkan lagi serta tidak perlu mengambil budaya asing yang tidak bertepatan dengan budaya Malaysia.

Beliau berkata, dakwaan mengenai pelancong yang berasa terbeban dan terikat dengan peraturan serta budaya di negara ini adalah tidak tepat.

“Sebahagian yang datang ke Malaysia itu adalah berkeluarga dan bukan untuk minum arak. Dia (pelacong) nak minum arak dia boleh minum di negara dia tak perlu untuk tunggu datang ke Malaysia.

Artikel berkaitan

2 ditahan seludup 1,382 bungkus sosej sejuk beku dari negara jiran

Tiada laporan rakyat Malaysia terbabit gempa di Turkiye

Ahli Dewan Diraja Selangor tuntut Sanusi mohon maaf secara terbuka

Merapi meletus lagi, muntahkan awan panas dan lava

PNBBC Sokong Ismail Sabri

“Perkara itu sama seperti sekiranya dia (pelancong) yang ingin memakai bikini sungai atau kolam, dia boleh berbikini di negara dia juga,” katanya.

Beliau berkata demikian ketika ditemui hari ini bagi mengulas kenyataan Ahli Parlimen Puncak Borneo, Datuk Seri Willie Mongin dalam sesi sidang Dewan Rakyat pada 23 Februari lalu.

Jelasnya, kerajaan Malaysia perlu mengambil pendekatan sama seperti  Qatar yang mengenakan peraturan tempatan kepada pelancong ketika berkunjung untuk menyaksikan perlawanan Piala Dunia 2022 lalu sehingga menerima pujian daripada seluruh dunia.

Tambah Ustaz Muhammad Fauzi, kerajaan Malaysia sepatutnya mengekalkan nilai-nilai Timur di negara ini antaranya tidak menganjurkan pesta mabuk dan mempunyai etika pemakaian ketika bermandi-manda untuk menjadikannya sebagai satu kelebihan dipamerkan kepada pelancong.

Dalam pada itu, beliau berkata, kebanyakan muzium di Malaysia juga tidak dibangunkan secara baik malah ada beberapa muzium yang terbiar dan tidak memberikan informasi tepat selain bahan dipamerkan tidak begitu tersusun.

“Contohnya, sejarah Tamadun Sungai Batu, keadaan di situ masih lagi usang dan tidak dibangunkan sebagai satu galeri untuk tarik minat pelancong.

“Jadi, saya rasa tidak tepat untuk mengatakan bahawa pelancongan di Malaysia terlalu banyak berasaskan kepada sejarah dan budaya kerana ia masih lagi tidak banyak,” tambahnya.

Terdahulu, Ahli Parlimen Puncak Borneo, Datuk Seri Willie Mongin dalam sesi sidang Dewan Rakyat pada 23 Februari lalu mempersoalkan berkaitan tarikan sektor pelancongan ke dalam negara ketika mencelah perbahasan Menteri Pelancongan, Seni dan Budaya, Datuk Seri Tiong King Sing.

Beliau juga menggesa
Kementerian Pelancongan, Seni dan Budaya untuk “berinovasi semula dan menyegarkan” tarikan pelancongan negara dalam usaha bersaing dengan perkembangan semasa.


Mangsa banjir enam negeri meningkat kepada 11,918

0

BANGI, Rabu – Jumlah terkini mangsa banjir yang melanda enam negeri terus meningkat kepada 11,918 orang daripada 3,389 keluarga.

Setakat jam 7 malam tadi, Johor terus mencatatkan jumlah mangsa banjir tertinggi iaitu 11,241 orang dengan 108 pusat pemindahan sementara (PPS) dibuka di negeri itu.

Menurut portal Info Bencana Jabatan Kebajikan Masyarakat (JKM), secara keseluruhan, enam negeri terjejas dengan bencana itu iaitu Johor, Pahang, Negeri Sembilan, Melaka, Sarawak dan Sabah dengan keseluruhan 126 PPS sudah dibuka.

Di Sabah, setakat ini, 108 mangsa dilaporkan terjejas dipindahkan ke satu-satunya PPS yang dibuka setakat ini.

Artikel berkaitan

Tuntutan waris Sulu tidak berasas, PETRONAS pertahan kedudukan

AGENDA NASIONAL BANTU KELUARGA MALAYSIA HADAPI FASA ENDEMIK

Belanjawan 2023: Elaun guru KAFA dinaikkan RM100

Direman 4 hari kerana hina Sultan Perak

Sulaiman letak jawatan, Rauf angkat sumpah Jumaat

Mangsa di negeri itu membabitkan 24 keluarga dengan 30 lelaki dewasa, 37 perempuan dewasa, 17 kanak-kanak lelaki dan 19 kanak-kanak perempuan.

Negeri yang turut merekodkan peningkatan mangsa adalah Sarawak iaitu 274 orang dengan lima PPS dibuka setakat ini, selain 171 mangsa di Pahang yang menyaksikan empat PPS dibuka.

Di Melaka, cuma dua PPS dibuka setakat awal malam ini, termasuk bagi menempatkan tiga mangsa daripada sebuah keluarga. – BeritaHarian


Pesara maut dirempuh pemandu mabuk selepas tegur buat bising

0

BANGI, Rabu –
Seorang pesara maut akibat dirempuh kereta yang dipandu seorang lelaki mabuk di Kampung Padang, Melaka awal pagi kelmarin.

Dipercayai lelaki yang berusia 57 tahun  itu bertindak menegur lelaki-lelaki mabuk supaya tidak membuat bising sebelum dilanggar dengan kereta.

Mangsa disahkan meninggal dunia pada jam 2.04 minit petang semalam selepas kira-kira 11 jam bertarung nyawa di Unit Rawatan api (ICU) Hospital Melaka akibat pendarahan dalaman kepala selain kecederaan pada badan dan kaki.

Memetik
Harian Metro
, menurut anak mangsa, sebelum kejadian kira-kira jam 12 tengah malam, dua lelaki minum arak di dalam sebuah kereta di parkir belakang sebuah restoran di Plaza Pandan Malim, Melaka.

Artikel berkaitan

Banjir tidak berlaku tapi saya ditohmah – Ahmad Zahid

Tidak Perlu Ikut Perasaan, Guna Saluran Yang Betul

Barisan Exco Melaka baharu akan dibentuk dalam 48 jam

Agong perkenan lima akta yang diluluskan Parlimen

Malaysia, Brunei teroka potensi kerjasama dua hala

Katanya, kira-kira jam 2.40 pagi, dia dan ayahnya terjaga dari tidur selepas terdengar bunyi muzik membingitkan dari arah kawasan parkir itu dan kemudiannya bertindak menegur mereka dengan baik sebelum kedua-dua lelaki itu beredar.

“Secara tiba-tiba kereta itu cuba merempuh saya, tapi mujur saya sempat mengelak dan berlari ke belakang sebuah restoran 24 jam di bangunan plaza berkenaan.

“Saya kemudian lihat kereta itu berpusing dan menuju ke arah bapa yang tidak sempat mengelak dan hanya mampu berpaut di atas bonet hadapan dan terseret sejauh kira-kira 20 meter ke arah belakang kedai,” kata anak mangsa.

Menurutnya lagi, dia meminta tolong dan berlari ke arah ayahnya yang terjatuh dan berlumuran darah di belakang kepala, dipercayai akibat terhantuk pada tebing batu longkang sebelum kedua-dua lelaki itu terus memecut kenderaan dan meninggalkan lokasi.

Jenazah ayahnya disembahyangkan di Masjid Kampung Padang dan dikebumikan di Tanah Perkuburan Islam Kampung Padang.

Sementara itu, Ketua Polis Daerah Melaka Tengah, Asisten Komisioner Christopher Patit berkata, hasil siasatan, pihaknya memberkas lelaki berusia 28 tahun yang direman tujuh hari mulai semalam dan masih mengesan seorang lagi lelaki tempatan berusia 27 tahun bagi membantu siasatan kes ini

Kes juga disiasat mengikut Seksyen 302 Kanun Keseksaan.


Projek Sungai: Polis sahkan terima laporan dakwaan pembabitan MB Selangor

0

BANGI, Rabu – Polis mengesahkan menerima laporan berhubung dakwaan pembabitan Menteri Besar Selangor, Datuk Seri Amirudin Shari dengan sebuah syarikat yang didakwa menerima projek bernilai RM700 juta secara rundingan terus daripada kerajaan negeri.

Ketua Polis Daerah Serdang, ACP A. A Anbalagan berkata, laporan polis itu dibuat di Balai Polis Kinrara pada jam 2 petang tadi.

“Ya saya sahkan kita ada menerima laporan polis berkaitan perkara berkenaan sebentar tadi,” katanya.

Beliau berkata, laporan polis itu dibuat oleh Ketua Penerangan Perikatan Nasional Selangor, Mohd Shukor Mustaffa.

Artikel berkaitan

4.5 juta bakal hilang pekerjaan menjelang 2030

Belanjawan 2023: Tingkat taraf pendidikan, baiki sekolah daif

Jemaah Mahu Kerajaan  Pertimbang Kos Dan Pilihan Tempat Kuarantin

Zahid Akur Meskipun Keputusan Tidak Menyebelahinya

Wan Rosdy umum Portfolio EXCO Pahang

Semalam, sebuah portal berita melaporkan Amirudin serta Exco Infrastruktur dan Pertanian Selangor, Ir Izham Hashim didakwa mempunyai kepentingan dalam syarikat Landasan Lumayan Berjaya Sdn. Bhd., (LLSB) yang dianugerahkan projek pembersihan sungai dan pembangunan Sungai Klang sepanjang 56 kilometer dari Mid Valley City di Kuala Lumpur ke Pelabuhan Klang, yang dikatakan menelan belanja RM700 juta.

Sementara itu, Pengarah Urusan LLSB, Syaiful Azmen Nordin dalam kenyataan berkata, syarikat itu merupakan sebuah anak syarikat milikan penuh Menteri Besar Selangor (Pemerbadanan) (MBI) dan telah dilantik oleh kerajaan negeri bagi merancang dan mengurus pelaksanaan projek berkenaan.

“Kedudukan Amirudin dan Izham adalah mewakili kepentingan kerajaan negeri agar projek ini dapat dilaksanakan secara telus, teratur dan menepati matlamat kerajaan negeri,” katanya. – Bernama


Saarani, Tengku Zafrul menang tanpa bertanding, Khir Toyo buat kemunculan

0

BANGI, Rabu – Menteri Besar Perak, Datuk Seri Saarani Mohamad mempertahan jawatan Ketua UMNO Bahagian Lenggong selepas menang tanpa bertanding pada pemilihan parti itu.

Pengerusi Badan Perhubungan UMNO negeri itu berkata, beliau dimaklumkan Bahagian Lenggong hanya menyaksikan pertandingan di peringkat Wanita dan Timbalan Pengerusi Tetap.

“Di Lenggong, yang saya dimaklumkan akan ada pertandingan di peringkat Wanita sahaja. Ketua Wanita ada dua calon, Naib Ketua Wanita pun ada dua calon, selepas itu jawatankuasa ada ramailah.

“Pengerusi Tetap bahagian tak bertanding, Timbalan Pengerusi Tetap bahagian ada dua calon,” katanya pada sidang media selepas majlis penyampaian Geran Penerbitan Perak Sejahtera 2030 di Ipoh, Perak hari ini.

Artikel berkaitan

Jawapan Anwar di Parlimen kualiti rendah, cacamerba

SPR pertimbang adakan pilihan raya lebih 60 hari selepas bubar Parlimen

BN-PH tawar 5 perkara jika tawan Kedah

Wan Rosdy, Khaled dan Johari berjaya merebut jawatan Naib Presiden UMNO

3 Dos Vaksin Sinovac Beri 94% Perlindungan Varian Omicron

Saarani juga berkata, UMNO Perak akan menyokong calon dari negeri itu bagi jawatan Ahli Majlis Tertinggi (MT) parti.

Mereka ialah Ahli MT UMNO, Datuk Seri Zambry Abdul Kadir dan Datuk Seri Shamsul Anuar Nasarah; bekas Naib Ketua Pemuda UMNO, Khairul Azwan Harun; Ketua Pemuda UMNO Perak, Datuk Mohd Ariff Abdul Majid dan Ketua UMNO Bahagian Beruas, Datuk Dr Azhar Ahmad.

Di SELANGOR
, bekas Menteri Besar, Dr Mohamad Khir Toyo mencabar penyandang Ketua UMNO Bahagian Sungai Besar, Datuk Seri Jamal Md Yunos bagi merebut jawatan itu.

Bendahari Badan Perhubungan UMNO Selangor, Datuk Kamaruzzaman Johari berkata bekas exco kerajaan negeri, Datuk Abdul Fatah Iskandar turut membuat kemunculan semula dengan menawarkan diri bertanding jawatan Ketua UMNO Bahagian Kuala Langat menentang penyandangnya, Datuk Zurihan Yusop.

Kamaruzzaman juga berkata, Menteri Perdagangan Antarabangsa dan Industri, Tengku Datuk Seri Zafrul Abdul Aziz menang tanpa bertanding jawatan Ketua UMNO Bahagian Kota Raja manakala Ketua UMNO Bahagian Hulu Langat, Datuk Johan Abd Aziz kekal menyandang jawatan itu susulan tiada pencabar.

“UMNO Selangor menyaksikan pertandingan empat penjuru di dua kawasan iaitu Kuala Selangor dan Puchong, tiga penjuru di Hulu Selangor, Petaling Jaya dan Shah Alam manakala 15 bahagian berdepan saingan satu lawan satu bagi jawatan Ketua UMNO Bahagian,” katanya.

Beliau berkata, tujuh individu bertanding bagi jawatan Ahli MT UMNO ialah Tengku Zafrul, Jamal, Johan, Ketua Bahagian Hulu Selangor, Datuk Mat Nadzari Ahmad Dahlan; Setiausaha Wanita UMNO, Datuk Rosni Sohar; Ketua Penerangan UMNO, Isham Jalil dan Ketua Puteri UMNO Datuk Zahida Zarikh Khan.

Mesyuarat Perwakilan dan Pemilihan Jawatankuasa Wanita, Pemuda dan Puteri UMNO Bahagian bersama Pemilihan Exco Wanita, Pemuda dan Puteri UMNO Pusat bakal diadakan serentak di seluruh negara pada 11 Mac ini.

Mesyuarat Perwakilan dan Pemilihan Jawatankuasa UMNO Bahagian bersama pemilihan Ahli Majlis Tertinggi UMNO pula diadakan serentak di seluruh negara pada 18 Mac. – Bernama


Tiada perubahan besar berjaya dilakukan Perdana Menteri

0

BANGI, Rabu –
Kerajaan di bawah pimpinan Perdana Menteri, Datuk Seri Anwar Ibrahim dilihat tidak berjaya melakukan banyak perubahan besar sehingga dapat mengagumkan rakyat Malaysia selepas 100 hari mentadbir.

Perkara itu turut disuarakan oleh Presiden Ikatan Muslimin Malaysia (ISMA), Ustaz Muhammad Fauzi Asmuni yang memaklumkan, tiada perkara baharu yang dibawa oleh Anwar.

Beliau berkata, Belanjawan 2023 dibentangkan Anwar yang juga Menteri Kewangan pada 24 Februari lalu tidak menjurus kepada pembangunan negara.

Jelas Ustaz Muhammad Fauzi, pembentangan Belanjawan 2023 itu juga tidak menyatakan pelan jangka masa panjang kepada rakyat dan disifatkan sebagai spontan untuk mengendalikan beberapa isu tertentu.

Artikel berkaitan

Google, Alphabet, Twitter, Amazon, serta Salesforce dilaporkan akan kurangkan pekerja

Cukup-cukuplah berpolitik, sekarang masa untuk bekerja – Pemangku Raja Pahang

Rafizi cabar PN jadi pembangkang lebih bagus

Polis siasat gerai mercun terbakar di Chow Kit

Petanda awal Ahmad Zahid bakal bebas pertuduhan mahkamah

 “Dalam masa 100 hari itu, kita tak nampak bahkan kalau dalam bahasa kasarnya mungkin saya boleh katakan  negara kita ini seolah-olah tidak mempunyai Perdana Menteri atau menteri-menteri lain.

“Kenyataan-kenyataan yang dikeluarkan itu juga tidak menjurus ke arah pembangunan negara tetapi sebaliknya merupakan kenyataan-kenyataan spontan,” jelasnya.

Beliau berkata demikian ketika diminta mengulas mengenai tempoh 100 hari kerajaan pimpinan Anwar hari ini.

Tambah Ustaz Muhammad Fauzi, laungan slogan Malaysia Madani itu juga tidak menjelaskan pendiriannya untuk merujuk kepada ciri-ciri negara Islam Madinah atau masyarakat sivil Barat.

Selain itu, hala tuju negara juga dilihat agak kabur susulan isu-isu yang dibicarakan seperti kesaksamaan tanpa had dan kuasa rakyat tidak selari dengan slogan yang dilaungkan.

“Malaysia Madani itu sendiri pun sebenarnya pada saya adalah merupakan satu slogan yang tidak pasti sama ada merujuk kepada ciri-ciri negara Islam Madinah atau masyarakat sivil Barat.

“Disiplin itu juga bercampur-baur walaupun dari segi ungkapannya cuba untuk di Islamisasi kan tapi apabila tengok dari segi kandungannya, masih lagi berbincang mengenai jurang kemiskinan, kuasa rakyat, kesaksamaan tanpa had,” katanya.

Sebelum ini, dapatan kaji selidik mega Tinjauan Rakyat Malaysia 100 Hari Pentadbiran Kerajaan Perpaduan oleh media-media tempatan menunjukkan 71 peratus daripada 35,000 responden menyatakan mereka tidak berpuas hati dengan usaha kerajaan menunaikan manifesto Pilihan Raya Umum ke-15.